Još jedan turski korak u Egejskom moru i Grčka bi mogla da potegne silu - 07.12.2019, Sputnik Srbija\nAko Turska krene da primenjuje sporazum sa Libijom i počne da istražuje rezerve nafte u Egejskom moru, odgovor Grčke bi mogao da sklizne iz sfere diplomatije ─... 07.12.2019, Sputnik Srbija\n© AFP 2021 / SAKIS MITROLIDISGrčki vojnici na paradi\nUkoliko bi turski ambasador bio proteran iz Grčke, to bi, prema Pelpasovim rečima, otvorilo mogućnost da razvoj događaja izađe iz sfere diplomatije.\n„Grčka pokušava da iz krize izađe diplomatskim putem, alarmirajući saveznike, pre svega EU, jer memorandum ugrožava ne samo teritorijalni integritet Grčke, već cele EU. Šire gledano, ugrožava i međunarodno pravo i zato smo odmah imali reakcije velikih sila, Rusije i SAD, koje su osudile potpisivanje memoranduma“, kaže Pelpas.\n© AFP 2021 / MUSTAFA KAMACITurski predsednik Redžep Tajip Erdogan (desno) rukuje se sa premijerom međunarodno priznate libijske vlade Fajezom al Sarajem, tokom susreta u Istambulu 27. novembra 2019. Istog dana dve zemlje potpisaće kontroverzni sporazum.\nZa sada Grčka, prema Pelpasovim rečima, reaguje tako što pokušava da tursko-libijski sporazum ne bude međunarodno prihvaćen i da nikada ne stupi na snagu.\n„Ako Turska ipak pokuša da ga primeni i počne sa istraživanjima rezervi nafte i gasa u području koje je obuhvaćeno sporazumom, reakcija bi mogla da bude drugačija u cilju suprotstavljanja, pa čak i primenom sile. Ali, mislim da do toga neće doći, jer i Turska razume i zna dokle se proteže njeno ’carstvo‘“, smatra Pelpas.\nStalnim stvaranjem „sivih zona“ u Egejskom moru, Turska već duže vreme pokušava da ospori odredbe Lozanskog ugovora iz 1923, kojim su, nakon Prvog svetskog rata, definisane granice moderne Turske, napominje naš sagovornik. Nakon relativnog uspeha u tom naumu u Siriji, okrenula se ka zapadu. Sada Turska osporava pravo grčkim ostrvima u Egejskom moru da imaju ekonomsku zonu, dok je ranije osporavala teritorijalne vode u širini od 12 nautičkih milja.\nPrema mišljenju dugogodišnjeg dopisnika agencije Tanjug iz Ankare i Atine Vojislava Lalića, radi se o dve stvari. Prvo, Turska želi da naplati svoju podršku libijskoj vladi u svrgavanju libijskog vođe Moamera el Gadafija tokom „arapskog proleća“. Drugo, radi se o upozorenju Grčkoj da će Turska biti odlučna kada je reč o podvodnim istraživanjima rezervi nafte i gasa u istočnom Mediteranu.\n© AFP 2021 / MURAT CETINMUHURDARTurski predsednik Redžep Tajip Erdogan (levo) i grčki premijer Kirijakos Micotakis (desno) rukuju se tokom samita NATO-a u Londonu. Iako su se njih dvojica sastali na marginama samita kako bi pokušali da reše sporna pitanja, do pomaka u odnosima dveju zemalje nije došlo.\nTurski predsednik Redžep Tajip Erdogan (levo) i grčki premijer Kirijakos Micotakis (desno) rukuju se tokom samita NATO-a u Londonu. Iako su se njih dvojica sastali na marginama samita kako bi pokušali da reše sporna pitanja, do pomaka u odnosima dveju zemalje nije došlo.\nLalić podseća na već postojeći spor o istom pitanju koji Turska ima sa Kiprom i Grčkom oko podvodnih istraživanja u kiparskim vodama.\n„Najnoviji razvoj događaja u Mediteranu mogao se čak i očekivati, jer Grčka i Turska imaju mnogo neraščišćenih sporova oko ostrva, oko teritorijalnih voda, oko vazdušnog prostora. Spore se, pre svega, oko statusa i položaja Republike Kipar. Kao što znate, Turska je nedavno počela istraživanja nafte i gasa istočno od tog ostrva, jer smatra da je to i njihova ekonomska zona i da je to pravo turske manjine koja živi na severu ostrva“, kaže Lalić.\nStvar koja se događa oko Kipra, ponavlja se i oko Krita, dodaje on. Prema Lalićevim rečima, u ovom trenutku teško je odgovoriti na pitanje kako će reagovati međunarodna zajednica.\n„Očekujem da EU osudi turski potez, ali nisam siguran da će to biti dovoljno da se problem reši. Uostalom, predsednik Erdogan i premijer Micotakis sreli su se tokom samita NATO-a i nisu uspeli da nijedno sporno pitanje skinu sa dnevnog reda. Kao što sam rekao, nije ovo jedini spor, ovo je novi spor između Turske i Grčke. Oni ne mogu da nađu zajednički jezik oko položaja manjina u jednoj i drugoj zemlji, oko statusa Vaseljenske patrijaršije, oko širine teritorijalnih voda oko ostrva koja su blizu turske obale, tako da dve zemlje teško mogu da se oslobode istorijskog nasleđa koje je, kao što je poznato, bilo veoma teško i krvavo, zaključuje Lalić.


Milionski penali: Vazura otkriva koliko novca je izgubio Partizan\nFudbaleri Partizana eliminisani su već u 2. kolu kvalifikacija za Ligu Evrope pošto su posle dva meča sa poljskim Zaglebjem izgubili na penal - ruletu jer u oba meča nije bilo pogodaka.\nVestionline, Alo 5 komentara\nPsovao majku četničku u Beogradu (VIDEO)\nU samoj završnici revanš meča 2. kola kvalifiakcija za Ligu Evrope između Čukaričkog i Videotona došlo je do opšteg meteža na sredini terena pošto su se sukobili igrači oba tima.\nNavijači Partizana najavljuju proteste\nNavijači FK Partizan sa Kosmeta pozvali su danas odgovrne u Upravi kluba da podnesu ostavke posle, kako navode, istorijskog neuspeha i ispadanja na startu kvalifikacija za Ligu Evrope.\nKoškanje koje je moglo da izraste u ozbiljnu tuču Srba i Mađara (VIDEO)\nFudbaleri Čukaričkog učešće u kvalifikacijama za Ligu Evrope završili su u 2. kolu pošto su u dvomeču sa Videotonom poraženi ukupnim rezultatom 3:1.\nTomić: "Svu odgovornost prihvatam na sebe"\nEkipa Partizana prvi put uod kada nastupa u kvalifikacijama za Ligu Evrope nije uspela da preskoči prvu prepreku. Crno-bele je posle boljeg izvođenja penala eliminisao poljski klub Zaglebje iz...\nKraj za Čuku, Mađari idu dalje (VIDEO)\nNije uspeo Čukarički da se plasira u 3. Kolo kvalifikacija za Ligu Evrope pošto je u revanš meču odigrao nerešeno 1:1 (1:0 )sa mađarskim Honvedom, koji je iz prvog duela doneo na Banovo brdo...\nVojvodina pobedila i u gostima (VIDEO)\nKakva golčina fudbalera Vojvodine (VIDEO)\nPartizan sa penala izbačen iz Evrope!\nFudbaleri Partizana su završili učešće u evropskim takmičenjima u sezoni 2016/17 već na startu pošto je Zaglebje Lubin posle boljeg izvođenja penala izbacilo srpskog osvajača Kupa.\nTo je pravi timski duh: Evo kako Božinov iz Beograda bodri saigrače (FOTO)\nBugarski internacionalac Valeri Božinov nije se našao na spisku putnika u Lubin gde će u četvrtak od 21.05 Partizan igrati revanš meč 2.kola kvalifikacija za Ligu Evrope protiv domaćeg...\nKo će da postigne gol? Partizan bez najboljeg strelca u Poljskoj\nFudbaleri Partizana moraju da postignu gol u revanš meču sa Zaglebjem ukoliko žele da prođu u 3. kolo kvalifikacija za Ligu Evrope pošto su u prvom meču u Beogradu odigrali 0:0 sa timom iz...\nUEFA ponovo briljira: Pomerena Partizanova utakmica u Poljskoj\nRevanš utakmica 2. kola kvalifikacija za Ligu Evrope između Zaglebja i Partizana bila je planirana za četvrtak, sa početkom od 19.45 sati po srednjeevropskom vremenu.


U PROŠLOJ GODINI: Gubitak Plantaža 18,9 miliona eura – Portal Luca\nU PROŠLOJ GODINI: Gubitak Plantaža 18,9 miliona eura\nKompanija 13. jul Plantaže ostvarila je gubitak od 18,9 miliona eura u prošloj godini, saopšteno je nakon redovne skupštine akcionara te kompanije\n„Ostvareni prihodi od prodaje vina i prirodnih rakija u iznosu od 14,7 miliona eura, manji su od ostvarenih u 2019. godini za 44 odsto“, kaže se u saopštenju.\n„Navedeni troškovi iz prethodnih, kao i troškovi iz prošle godine, su ispravno i realno prikazani i po tom osnovu je nastao iskazani rashod – trošak, a sve u skladu sa najboljom korporativnom praksom i međunarodnim računovodstvenim standardima“, navodi se u saopštenju.\n„Na površini od 83,13 hektara (ha) ostvarena je proizvodnja breskve od 1.003 tone što je za 27 odsto više u odnosu na 2019. godinu, kao i 2.566 kilograma (kg) ploda kajsije“, navodi se u saopštenju.\n„U prošloj godini, vina kompanije “13. Jul – Plantaže” osvojila su 29 medalja na prestižnim međunarodnim takmičenjima (Decanter World Wine Awards – London, Munus Vini – Nojštat/ Njemačka, Monde Selection Brisel i Balkan International Wine Competition – Sofija)“, kaže se u saopštenju.


Proverite šta će vam zvezde reći za sledeću godinu\nPo dobijanju kupona, kupac dostavlja na mail adresu das.radmilo@gmail.com ime, prezime, datum, vreme i mesto rođenja kao i kupon\nRok iskoristivosti kupona do 31.08.2022. godine\nPodatke poslati na mail\nHoroskop u elektronskom formatu od 4 do 7 strana\nAnaliza se šalje u roku od 7 dana\nZvezde nam šalju skrivene poruke koje često neuspevamo da shvatimo na pravi način. DAS Vam je obezbedio fenomenalnu ponudu kako biste otkrili šta Vam zvezde poručuju. Proverite šta Vas čeka u narednih godinu dana, na ljubavnom, poslovnom ili privatnom planu!\nPo dobijanju kupona, kupac dostavlja na mail adresu das.radmilo@gmail.com ime, prezime, datum, vreme i mesto rođenja kao i kupon, u roku ne dužem od 7 dana dobija izrađen i protumačen lični horoskop za narednih 12 meseci u elektronskom formatu na 4-7 kucanih strana.


Treba li Zvezdi 'novi' Mrva? - Sportske.net\nTreba li Zvezdi 'novi' Mrva?\nParalelno sa pripremama za revanš me trećeg kola kvalifikacija za LE u Ljutice Bogdana uveliko rade na dovođenju još jednog špic igrača. Artem Milevski i dalje privlači najviše pažnje čelnika Zvezde a pravo je pitanje da li crveno-belima treba novi Milan Jovanović.\nFudbalski klub Crvena zvezda moraće do kraja prelaznog roka da dovede još jednog špic igrača zbog dobro poznate povrede Đorđa Rakića ali i odlazaka Mudrinskog i Natanijela Asamoe.\nSlaviša Stojanović u ovom trenutku može da računa samo na Daudu i Mihajlovića kao klasične špiceve pa se potraga za "udarnom iglom" nastavlja bez odmora.\nSportski direktor Zoran Stojadinović nalazi se u inostranstvu i nije poznato da li je otišao da sređuje privatne ili klupske poslove. Jasno je, međutim, da u Zvezdi imaju spisak prioriteta kada je dovođenje napadača u pitanju.\nDobro je poznato da je na prvom mestu Artem Milevski od koga u Zvezdi ne odustaju, uprkos činjenici da u Odesi nije došlo do planiranih razgovora sa Ukrajincem.\nJoš uvek napadač Dinama, trenutno se nalazi u Azerbejdžanu gde uživa u noćnom životu, baveći se onim što ga je i odvelo u "B" tim kijevskog Dinama.\nJasno je da je Milevski zbog svojih brljotina postao pristupačan i Zvezdi jer više ne može da očekuje milionski ugovor kakav je imao u Dinamu.\nNesporan je i kvalitet ovog igrača, ali je pitanje da li Zvezda sme sebi da dozvoli luksuz i dovede fudbalera koji ima ozbiljnih problema sa ponašanjem van terena.\nSlučaj Milana Jovanovića dovoljna je opomena da bi na "Marakani" dva puta trebalo da premere pre no što iseku, a kako su u igri i druga imena, ne bi trebalo Milevskog uzeti kao nužno rešenje.\nU opticaju su i Jovan Kostovski i manje realna meta Teofanis Gekas, a najrealnije, i možda najbolje rešenje, bio bi Dragan Mrđa koji i dalje dolazi u obzir, iako je poznato da je deo Uprave skeptičan jer sumnja da bi bivši reprezentativac mogao da obnovi povredu kolena sa kojim je već imao problema.\nBilo kako bilo, pitanje napadača svakako se neće rešavati pre revanša sa Černomorecom jer bi i eventualni plasman u plej-of fazu LE mogao da omogući čelnicima Zvezde nešto više slobode prilikom pregovora sa potencijalnim pojačanjem jer bi imali "koji evro" više u džepu.


Naslovna » BG servis » Za vikend bez tramvaja u Novom Beogradu\nNeko drugi 26. april 2013. BG servis Komentari su isključeni na Za vikend bez tramvaja u Novom Beogradu\nSaobraćaj motornih vozila između Karađorđeve ulice i ovog mosta obavaljaće se na suženom delu kolovoza, saopštio je Sekretarijat za saobraćaj. Zbog ovih radova doći će do sledećih izmena u radu tramvajskih linija:\n– tramvaji sa linije 7 u oba smera saobraćaće na relaciji Pristanište – Ustanička;\n– tramvaji sa linije 9 u oba smera saobraćaće na relaciji Banjica – „Gospodarska mehana“;\n– ma relaciji Blok 45 – Trg Slavija uvodi se autobuska linija broj 7A koja će u oba smera saobraćati sledećom trasom: Blok 45 – Jurija Gagarina – Antifašističke borbe – Milutina Milankovića – Milentija Popovića – Bulevar Mihajla Pupina – Zemunski put – Stari savski most – Karađorđeva – Savski trg – Nemanjina – Trg Slavija;\n– tramvajska linija 13 privremeno se ukida.\nNa izmenjenom delu trase vozila javnog gradskog prevoza će koristiti postojeća stajališta. Iz Sekretarijata za saobraćaj apeluju na vozače da prilagode brzinu kretanja uslovima u zoni radova i da u navedenom periodu koriste alternativne trase preko Brankovog mosta, mosta Gazela i Mosta na Adi. (Beoinfo)\nTagovibg servis dub novi beograd radovi saobraćaj stari savski most tramvaji vesti\nPrethodni Memorijal „Čika Duško Jovanović“ od 26. do 28. aprila\nSledeći Radno vreme prodavnica i pijaca tokom praznika


Pribilović u Bakuu: Jačanje saradnje u oblasti reforme javne uprave\nCRNOGORSKA DELEGACIJA U AZRBEJDŽANU\nPribilović se zahvalila na podršci i prezentaciji svih mogućnosti saradnje, i pozvala Karimova da posjeti Crnu Goru, što je on prihvatio\nSuazana Pribilović, Foto: Gov.me\n05.07.2017. 10:35h Ažurirano: 05.07.2017. 10:35h\nCrna Gora može biti regionalni centar za podsticanje servisno orijentisane uprave i za obuku i upravljanje kadrovima u javnoj upravi, ocijenjeno je tokom posjete ministarke Suzane Pribilović Bakuu.\nKako je saopšteno iz Ministarstva javne uprave, crnogorska delegacija, koju je predvodila Pribilović, sastala se sa presjedavajućim Državne agencije za javne usluge i društvene inovacije, Inamom Karimovim.\n„Sagovornici su saglasni da postoji veliki prostor za saradnju dvije države, posebno u dijelu reforme javne uprave, sa akcentom na uspostavljanje One stop shop-a“, kaže se u saopštenju.\nKarimov je istakao spremnost Azerbejdžana da pruži maksimalnu podršku Crnoj Gori na uspostavljanju prvog konvencionalnog „one stop shop-a“ koji bi omogućio građanima da na jednom mjestu mogu dobiti sve usluge i dokumenta koja pružaju ili izdaju organi državne uprave i lokalne samoprave.\nPribilović se zahvalila na podršci i prezentaciji svih mogućnosti saradnje, i pozvala Karimova da posjeti Crnu Goru, što je on prihvatio.\n„Karimov je istakao da Crna Gora može biti regionalni centar za podsticanje servisno orijentisane uprave i centar za obuku i upravljanje kadrovima u javnoj upravi“, navodi se u saopštenju.\nPribilović je posjetila i jedan od ASAN centara, vladine agencija za pružanje javnih usluga građanima Azerbejdžana, koji su opremljeni naprednom tehnologijom na bazi efikasnosti, transparentnosti i pristupačnosti, gdje je imala priliku da se upozna i direktno sa načinom rada te službe.\nU okviru prvog dana posjete Baku, crnogorska delegacija sastala se i sa direktoricom Državnog ispitnog centra, Maleyks Abbaszade.\nPribilović je podsjetila sagovornicu da je 12. marta 2013. godine, tokom posjete predsjednika Azerbejdžana Ilham Alijeva Crnoj Gori, potpisan Memorandum o razumijevanju između crnogorske Uprave za kadrove i Komisije za državnu službu pri administraciji azerbejdžanskog predsjednika.\nOna je naglasila da je ovo nastavak već uspostavljene saradnje, imajući u vidu da je Državni ispitni centar nastao spajanjem dvije institucije, uključujući i Komisiju za državnu službu.\n"Prostor za saradnju postoji u više segmenata, a naročito u oblasti obuka državnih službenika i namještenika", naglasila je Pribilović i pozvala Abbaszade da posjeti Crnu Goru.\nAbbaszade se, kako se navodi, zahvalila na pozivu i crnogorsku delegaciju upoznala sa aktivnostima Centra, koji godišnje sprovede oko 600 hiljada ispita za državne službenike, svršene studente i srednjoškolce.\nOna je istakla da će u i narednom periodu unaprjeđivati saradnju sa Crnom Gorom, naročito u oblasti razmjene iskustva državnih službenika.


Nema novih pozitivnih na serološkom testu - Portal Moj Bečej - Bečejske opštine iz ugla građana!\nNema ni na PCR testu\nPrema poslednjem izveštaju Štaba za vanredne situacije, a na osnovu podataka iz Doma zdravlja Bečej, u kovid ambulanti je u poslednja 24 časa testirano 13 osoba od kojih nijedna nije pozitivna.\nDo sada je na serološkom testu (takva vrsta testiranja se sprovodi u bečejskom Domu zdravlja od druge faze epidemije) pozitivno ukupno 120 osoba.\nIz Štaba za vanredne situacije opštine Bečej saopštavaju da je u poslednja 24 časa stiglo pet rezultata PCR testa i svi su negativni.\nTakođe, kako saznajemo, ni u poslednja 24 časa nema novih slučajeva hospitalizacije zbog korona virusa.


Hiljade turista se vratilo u Srbiju: Na Gostunu i dalje kilometarske kolone - Sputnjik Srbija\nHiljade turista se vratilo u Srbiju: Na Gostunu i dalje kilometarske kolone\n19:49 18.09.2020 Preuzmite kraći link\nOko 10 hiljada državljana koji su boravili u Crnoj Gori vratilo se u Srbiju od ponoći pa do 18 časova, kada je stupila na snagu odluka Kriznog štaba za sprečavanje širenja virusa korona o obaveznom zdravstveni nadzoru nad građanima koji se vraćaju u zemlju.\nPrema informacijama granične policije, preko ovog prelaza prešlo je oko 3.300 automobila.\nKako prenose „Novosti“, na graničnom prelazu Gostun između Srbije i Crne Gore, i dalje su kilometarske kolone automobila.\nPri prelasku granice, građani dobijaju upozorenje u kojem su upoznati sa obavezama koje su dužni da ispune.\nPodsetimo, u popodnevnim satima na graničnom prelazu Gostun na prelazak granice čekalo se više od sata.\nOni koji su odlučili da u Srbiju uđu preko Jabuke mnogo bolje su prošli, jer su tu čekanja bila kraća.\nSrbi blokirali granicu sa Crnom Gorom\nOzbiljna situacija u Crnoj Gori, krajnji scenario — „zaključavanje“\nSrbija, gužva, granica, Crna Gora


Press Online :: Odbojka :: Odbojkaši doputovali u Vareze i imali prvi trening\nOdbojkaši doputovali u Vareze i imali prvi trening\nOdbojkaška reprezentacija Srbije, doputovala je juče popodne u Vareze i obavila prvi trening pred početak Evropskog prvenstva u Italiji, a selektor Nikola Grbić kazao je da je najveći problem organizacione prirode, odnosno to što je hotel predaleko od hale. "Nažalost, imamo problem sa prevozom, koji smeta svima, tako da je to veliki organizacioni propust, jer to pravi problem u organizaciji dana. Ako igramo od 17.30, ne možemo da imamo prepodnevni trening. Što ne mora da bude veliki problem, ali igrači koji ne budu igrali utakmice imaće praktično po tri dana bez kontakta s loptom...Nadam se da nam to neće poremetiti koncentraciju", rekao je Grbić.\n"Prvi trening je odrađen, bez skokova, nismo hteli to posle puta i ranog ustajanja. Malo samo, poslednje toniranje pred početak turnira, hteli smo malo da osetimo dvoranu. Sutra imamo trening koji će praktično biti poslednja provera pred Slovačku i početak turnira. Mislim da će biti dovoljno i da ćemo spremni dočekati utakmicu", rekao je Grbić. Srbija će igrati u Grupi D, sa braniocem titule Rusijom, zatim Finskom i Slovačkom. KorektorAleksandar Atanasijević rekao je da jedva čeka da prvenstvo počne. "Konačno smo stigli. Željno iščekujemo da počne Evropsko prvenstvo. Moramo biti maksimalno koncentrisani, jer je ulog zaista ogroman. Već u grupi nas očekuju zaista teški mečevi. Sad posle prvog treninga je već mnogo lakše, osećamo se dosta dobro", rekao je Atanasijević. "Najvažnije je da smo svi zdravi, kockice se polako slažu, sve dolazi na svoje mesto i mislim da ćemo svi biti spremni za tu prvu utakmicu protiv Slovačke, za koju mislim i da je najvažnija. Treba svi da damo svoj doprinos, ma kakav on bio, ekipa smo i spremni smo da svi budemo zajedno", rekao je Atansijević.


U Prištini danas dve odvojene sednice parlamenta - European Western Balkans\nAutor EWB 04. 09. 2018.\nPRIŠTINA – U Prištini se danas održavaju dve odvojene sednice parlamenta – jednu je sazvala vlada premijera Ramuša Haradinaja i na njenom dnevnom redu je vladin predlog tima za dijalog sa Beogradom, s Fatmirom Ljimajem na čelu, a potom i vanredna sednica parlamenta na zahtev opozicije, o nacrtu rezolucije opozicije, kojom bi se Hašim Tači onemogućio da dalje vodi briselski dijalog.\nZbog svega toga u kosovskom parlamentu i javnosti vlada velika konfuzija, a opozicija smatra da je Haradinaj naglo sinoć odlučio da formira pregovarački tim za dijalog sa Beogradom kako bi sprečio donošenje najavljene rezolucije koja bi Tačija onemogućile da nastavi dijalog.\nNajuticajniji opozicioni Demokratski savez Kosova odlučio je da ne prisustvuje sednici parlamenta sazvanoj na zahtev vlade, a isto su uradili i poslanici pokreta “Samoopredeljenje!”.\nPrema pisanju portala Koha, nakon što je Haradinajeva vlada formirala novi tim za dijalog sa Beogradom, otvorena su mnoga pitanja.\nHaradinaj, naime, navodi se, sinoć nije mogao da precizira koji bi mandat imao vladin tim, odnosno da li će to biti jedino telo koje će predstavljati Prištinu u završnoj fazi dijaloga ili će to biti tim koji će raditi paralelno sa Tačijem ili će, možda, raditi zajedno.\nInače, vlada je za članove pregovaračkog tima, pored Ljimaja, predložila Envera Hodžaja kao njegovog zamenika i Bedžeta Pacolija, Mahira Jagčilara, Avnija Arifija i Dardana Gašija.\nDemokratski savez KosovaFatmir LjimajHašim TačiKadri VeseljiRamuš HaradinajSamoopredeljenje\nStoltenberg, Kurc i Merkel ove nedelje u Makedoniji


Svetlogorsk – Srpska baza na Mundijalu – Sport – Dnevni sportski list\n20/04/2021 10:54 PM\nSvetlogorsk – Srpska baza na Mundijalu\nдец 19, 2017 baza, fudbal, mundijal, srbija, stacionar, Svetlogorsk\nSrpska baza za Mundijal je Svetlogorsk, mesto kod Kalinjingrada\nFudbalski savez Srbije izabrao je bazu u kojoj će nacionalni tim boraviti tokom Svetskog prvenstva u Rusiji. A odluka je da Svetlogorsk bude mesto gde će reprezentacija biti stacionirana.\nMundijal u Rusiji se održava od 14. juna do 15. jula naredne godine, a Srbija će svoju bazu imati u Svetlogorsku, mestu u blizini Kalinjingrada.\nSvetlogorsk se nalazi na 30 minuta od aerodroma „Hrabrovo“ u Kalinjingradu. Na oko 25 minuta od centra Kalinjingrada, odnosno stadiona „Kalinjingradska arena“, gde će Srbija (22. juna) igrati drugi meč u okviru Grupe E protiv Švajcarske.\nPrvi susret na SP u Rusiji, „orlovi“ igraju 17. juna u Samari protiv Kostarike. Poslednji duel u grupi je na programu 27. juna u Moskvi, gde nas očekuje susret sa Brazilom.\n„Mesto je mirno, veoma lepo, omogućava nam prijatan boravak za pripreme“, rekao je Goran Bunjevčević, sportski direktor reprezentacije.\n„Uvereni smo da će igrači imati odlične uslove za rad i odmor, odnosno da će biti zadovoljni uslovima boravka u Rusiji“, dodao je on.\nSvetlogorsk je grad prepun zelenila, miran, poznat kao dragulj baltičkog mora i veoma atraktivna destinacija za ruske i zapadnoevropske turiste.\nRadi se o mestu različitih običaja, arhitekture, kulture evropske i ruske, koje zajedno žive u harmoniji. Grad je većim delom smešten u borovoj šumi, izlazi na baltičko more.\nHotel „Falke rezort“ u kome će biti smeštena reprezentacija Srbije lociran je na uzvišenju, na 400 metara od obale mora. Okružen je lepom prirodom, parkom i borovom šumom. Glavna hotelska zgrada je dizajnirana u stilu zamka iz pruske ere.\n„Na dva minuta od hotela nalazi se teren na kome će reprezentacija trenirati, koji je u odličnom stanju. Izborom mesta, hotela i terena mislim da je Savez omogućio igračima zaista sjajne uslove tokom učešća i boravka na najvećem planetarnom takmičenju“, rekao je Bunjevčević.\nTrening kamp u Svetlogorsku\nU ovom trenutku još se izvode određeni radovi na terenu trening centra „Baltija“.\nGrade se svlačionice, ali do završetka (očekuje se da sve bude završeno do marta) sve će biti urađeno po Fifinim standardima, sa prirodnom travom, salom za pres-konferenciju, tribinom koja prima 500 ljudi, reflektorima.\nNa kraju i informacija oko udaljenosti Svetlogorska i Kalinjingrada od Samare i Moskve, gde će „orlovi“ igrati prvu i treću utakmicu u grupi. Čarter-let za Samaru traje dva i po sata, a čarter-let do Moskve sat i četrdeset pet minuta.\n‘Orlići’ pobedili Katar, česitke od Ćavija\n36. mesto za Srbiju na FIFA rang listi za 2017. godinu\nDomaći fudbal Reprezentativni fudbal Vesti\nVladimir Stojković: Piksi je autoritet,reprezentacija je bolna tema za mene!\nFudbal Reprezentativni fudbal Vesti


U BiH se godišnje u prosjeku za mito u porodilištima u BiH daje 2.124.772 KM! – Magazin Plus\nHome/-TopSLIDE/U BiH se godišnje u prosjeku za mito u porodilištima u BiH daje 2.124.772 KM!\nGodišnje se za “čašćenje” odnosno mito u porodilištima izdvaja 2.124.772 KM, pokazalo je istraživanje Udruženja Baby steps\nUdruženje Babysteps je izradilo studiju koja na osnovu parametara uzoraka iz ankete koja je sprovedena nad porodiljama u BiH.\nU skladu sa datim odgovorima o iznosu novca/vrijednosti poklona kojeg su porodilje dale medicinskom osoblju pri porodu, obračunata je prosječna vrijednost pa se tako dolazi do podatka da je to iznos od 141,65 KM.\nDakle, pri porođaju se prosječno doktori i osoblje “časti” sa 141,65 KM.\n“Ako uzmemo u obzir da je polovina porodilja (50%) u anketi potvrdila da je ona ili njeni članovi porodice dali novac ili poklon javno ili tajno, a da u BiH imamo prosječno 30.000 poroda godišnje, dolazimo do podatka da se godišnje za “čašćenje” odnosno mito u porodilištima izdvaja 2.124.772 KM!” navode iz Baby steps\nTokom saradnje sa porodiljama dijeljenjem njihovih iskustava saznali su da se većina majki ne odluči ponovo rađati upravo zbog sistemske korupcije, direktnog ili indirektnog navođenja na plaćanje usluga koje su besplatne.\nUpravo o rezultatima ovog istraživanja u Banjaluci će u četvrtak biti održana konfetencija za medije.\n“Na press konfenerciji ćemo podijeliti saznanja koja smo prikupili tokom rada sa porodiljama, istraživanjima koje smo proveli, ali ćemo prezentirati i video iskustva majki koje su rađale u ovoj zemlji i koje su bile direktno suočene sa korupcijom u trenutcima kada su se borile za svoj život i život svog djeteta. Na press konferenciji ćemo prezentirati i odgovore porodilišta Banjaluka na saradnju, kao i obraćanje predstvanika iz porodilišta u Banjaluci kako bi svi skupa samnjili broj poroda koje prati korupcija” stoji u pozivu ovog Udruženja.\nNiti je Dejton niti '95: Razgovori da, Neum ne!


Radio Šumadinac > Forum > OPŠTI FORUMI > Sport > Rukomet > Prva pobeda Partizana u Ligi sampiona\n14.10.2012 14:27 #1\nRukometaši Partizana zabeležili su večeras prvu pobedu u Ligi šampiona, pošto su u Nišu u trećem kolu A grupe savladali španski Ademar Leon 33:31 (17:15).\nPartizan je ostvario dvostruki trijumf večeras u hali Čair, pošto je utakmica, za razliku od prošlonedeljne sa Flensburgom, prošla bez incidenata na tribinama.\nTako je beležnica specijalnog delegata Evropske rukometne federacije Klausa Ditera Kontanta ostala prazna, a crno-beli su se, po svemu sudeći, spasili drakonske kazne.\nPitanje pobednika rešeno je u završnici utakmice, u koju su crno-beli ušli sa vođstvom od 31:28. Ademar je, sa igračem više, stigao do 31:30, ali je minut i po pre kraja najiskusniji Nenad Maksić zapečatio sudbinu Španaca.\nNajefikasniji u crno-belom taboru bili su Nemanja Ilić sa osam i Uroš Mitrović sa sedam pogodaka. U timu Ademara istakao se Raul Kampos sa devet golova.\nSledeću utakmicu u LŠ rukometaši Partizana igraju 21. oktobra, kada će gostovati nemačkom Hamburgu.\nTrener rukometaša Partizana Aleksandar Brković rekao je da njegova ekipa ne želi da stane posle pobede nad španskim Ademar Leonom.\n"Plašili smo se da ne sagorimo, ali smo odigrali zrelo, pametno, smireno i sigurno. Publika nam je dala krila i takvo navijanje uvek treba da bude kad igra Partizan. Počeli smo da ostvarujemo svoj san, uzeli smo bodove i ne želimo da stanemo", kazao je Brković.\n"Naši apetiti su najviši, uvek idemo na pobedu. Vidimo šansu protiv Monpeljea, ali ostajemo na zemlji, moramo da budemo realni", dodao je on.\nNajiskusniji igrač Partizana Nenad Maksić istakao je da su crno-beli imali tešku nedelju iza sebe.\n"Znamo šta je bilo pre sedam dana, pa onda sreda i derbi, bilo je teško vratiti se i spremiti za ovakav meč. Želeli smo da pobedimo večeras više nego išta i u tome smo uspeli, da nismo, imali bi problem. Mislim da nismo sve rekli, biće ovo još bolje u narednom periodu", kazao je on.\nTrener španske ekipe Manolo Kadenjas rekao je da je Partizan zasluženo osvojio bodove i dodao da su crno-beli imali odličnu podršku sa tribina.\n"Domaći tim je uneo više energije u meč i uz ovakve navijače morao je da pobedi. Nama je atmosfera samo dodatni motiv, volimo da igramo pred punom halom", kazao je Kadenjas.\n13.10.2012 | 19:35h ► 21:10h Niš


Vigemark je gradonačelnika upoznao o debatama u okviru projekta „PrEUzmi inicijativu“, koje se održavaju u lokalnim zajednicama, a koje imaju za cilj da građanima, privrednicima i predstavnicima društva u opštinama i gradovima širom Bosne i Hercegovine približe mogućnosti koje nudi proces pristupanja EU.\nVigemark je rekao da je to dobar način da se u direktnom kontaku sa građanima čuje njihovo mišljenje o ovoj temi.\nIstakao je da će BiH uskoro dobiti mišljenje Evropske komisije o zahtevu za članstvo u EU, koje će pokrenuti novu fazu u procesu pristupanja i dodao da bi BiH trebalo da bude spremna za novu fazu i obaveze koje je očekuju.\nVigemark je istakao da je građanima najvažnije ono što se dešava u njihovim lokalnim zajednicama, a da je vidljivo da je Istočno Sarajevo privlačno mesto za život.\nVuković je rekao da je, zbog političkih procesa koji se dešavaju u zemljama Evropske unije, smanjeno interesovanje i podrška građana za članstvo u EU, te da su ovakve inicijative i direktni kontakti sa građanima dobra prilika da se upoznaju o svim prednostima i mogućnostima koje pruža članstvo zemlje u EU, piše Srpskainfo.\nVuković je naglasio da prilikom procesa pridruživanja Bosne i Hercegovine EU treba voditi računa i o odnosima lokalnih zajednica sa entitetskim i vlastima BiH, jer je veoma važno da nadležnosti i način finansiranja budu definisani na način koji će pomoći funkcionisanju lokalnih zajednica.\nOn je izrazio očekivanje da će državni zatvor u Istočnom Sarajevu uskoro biti otvoren, te da će problemi u vezi sa imenovanjem rukovodećih lica biti prevaziđeni.\n– Sada vidimo da problemi i opstrukcije nisu stizali iz opštine Istočna Ilidža, jer je ta lokalna zajednica isvršila sve svoje obaveze. Problemi su, očigledno, političke prirode i zavise od dogovora političkih stranaka u Sarajevu – rekao je Vuković.


Bivši specijalac RS koji je učestvovao u genocidu u Srebrenici mora napustiti SAD – mojusk.ba\nBivši specijalac RS koji je učestvovao u genocidu u Srebrenici mora napustiti SAD\nBivši član specijalne policijske jedinice RS u vrijeme genocida u Srebrenici 1995. godine Oliver Dragić, koji je optužen za prevaru američke imigracione službe, napustiće SAD u junu, prenjela je agencija AP.\nDragić se pojavio pred Federalnim sudom u Klivlendu koji ga je osudio na vrijeme provedeno u pritvoru, odnosno 13 mjeseci, i na deportaciju.\nDragićev advokat rekao je da će Dragić sa majkom u junu napustiti SAD i vratiti se u Bosnu i Hercegovinu, navodi agencija AP.\nOliver Dragić se u decembru 2017. godine izjasnio krivim za posjedovanje i korišćenje nepravilnih imigracionih dokumenata. Američka vlada ga je prethodno optužila po tri tačke prevare.\nTužioci su kazali da je Dragić, iz Barbertona u prigradskom mjestu Akron, dao lažne izjave o svojoj ulozi u ratu devedesetih pri prijavljivanju statusa izbjeglice u SAD.\nGrađani Hrvatske toče gorivo u BiH jer mogu uštedjeti i 24 KM po rezervoaru\nCity dogovorio veliko pojačanje


Frankfurter algemajne cajtung: Poricanje realnosti – „istorijski sport srpstva“ - MediaSfera\nNe može biti samo do bujne brade i raskošnih odora jer čak i njegovi protivnici priznaju: vladika Amfilohije Radović – više od četvrt veka crnogorski mitropolit – je harizmatična pojava. Čovek je svestan svoje moći i jači je na rečima od bilo kog vladike Srpske pravoslavne crkve čiji je patrijarh zamalo postao u januaru 2010. Tada mu je računicu pokvario samo slučaj (ili, iz crkvene vizure: Božija volja)“, počinje ugledni Frankfurter algemajne cajtung članak posvećen raspravi o Kosovu u Srbiji.\nViše portala, poput lista Donaukurir, prenosi vest agencije AFP da se priprema „novi mjuzikl posvećuje životu bivšeg srpskog moćnika Slobodana Miloševića. Probe za ‘Slobodan Šou’ počinju sredinom januara, premijera je planirana za februar“ u srpskoj enklavi Gračanici na Kosovu. Agencija podseća da je Milošević bio predsednik Srbije u eri ratova te da je umro 2006. u Hagu tokom suđenja za genocid, ratne zločine i zločine protiv čovečnosti.\nTagoviAleksandar Kosovo mitropolit Amfilohije realnost srbija Vučić\nTema dana: „Kako postoji ‘crnogorski’, a ne postoji ‘američki’?“


Jasenko Selimović organizovao okrugli sto u Evropskom parlamentu o investicijama u BiH - mojusk.ba\nUčestovali su predstavnici USAID-a, Švedske agencije za razvoj, Michela Matuella kao direktorica iz Odjela za susjedstvo i proširenje, zadužena za Bosnu i Hercegovinu, te Kosovo, kao i Senad Šantić, mostarski poduzetnik i direktor informatičke kompanije ZenDev.\nEvropska Komisija je predstavila plan i prioritete za sljedeće godine, dok su USAID i SIDA predstavili uspješne programe u BiH, a tiču se samozapošljavanja, izgradnje infrastrukture, ali i saradnji između agencija i institucuija u BiH i Švedskoj.\nNa sastanku je prisustvovao i zastupnik Franc Bogovič koji je govorio o EU fondovima i njihovoj koristi za razvoj zemalja i predpristupnom periodu. Naveden je čest nedostatak političke volje ili koordinacije, te administrativne komplikacije, ali i korupcija bili su također teme koje su ukazale na težu stranu bosanskohercegovačke politike i društva.\nDrugi dio večeri organizovano je prikazivanje filma “Laku noć, Sarajevo”, priča sarajevskog novinara Slobodana Bobana Minića, novinara Radija Sarajevo. U filmu autor govori o životu u Sarajevu pod opsadom i njegovom radu kao ratnom novinaru. Producent i režiser dokumentarca, Eduardo Marin i Olivier Algor su govorili o tome kako je film nastao, te pročitali pismo koje je Minić poslao.\nPrikazivanju filma su prisustvovali visoki evropski zvaničnici, predstavnici ambasada, zastupnici, te predstavnici nevladinog sektora.


Fascikla Lucido Portfolio sa Jalema Clip-om - Idealno.rs\nPočetna / Kancelarija i škola / Arhiviranje / Mape / Fascikla Lucido Portfolio sa Jalema Clip-om\nPonuda prodavnice Dodatnaoprema za proizvod Fascikla Lucido Portfolio sa Jalema Clip-om. Ispravnost cene i podataka proveri na internet stranici prodavnice.\nFascikla Viquel Clip, 225 x 315 mm\nod 292,80 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Fascikla Lucido Portfolio sa Jalema Clip-om i izberi najbolju. Mape iz kategorije Arhiviranje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Fascikla Lucido Portfolio sa Jalema Clip-om i vidi da li ti odgovara ili pogledaj druge proizvode brenda KINA. Opis i tehnički podaci proizvoda Fascikla Lucido Portfolio sa Jalema Clip-om se mogu razlikovati od onih u internet prodavnici u kojoj obavljaš kupovinu. Fascikla Lucido Portfolio sa Jalema Clip-om je dostupan u prodavnici Dodatnaoprema po ceni, koja je navedena pored svakog prodavca u meniju "Prodavnice".\nGarantne uslove za Fascikla Lucido Portfolio sa Jalema Clip-om proveri u prodavnici u kojoj nameravaš da obaviš kupovinu. Slika za Fascikla Lucido Portfolio sa Jalema Clip-om je simbolična, zato se pre kupovine u prodavnici uveri da je proizvod isti.


Koje interesne grupe stoje iza odluka pogubnih po srpsko visoko obrazovanje? | Vestinet.rs\nPočetna AKTUELNO\tKoje interesne grupe stoje iza odluka pogubnih po srpsko visoko obrazovanje?\nPredhodnih dana Pravda je pisala o katastrofalnom stanju u srpskom visokom obrazovanju za koje su odgovorni ministar.\nMladen Šarčević i Komisija za akreditaciju i proveru kvaliteta.\nMinistar Šarčević nije preduzeo ništa kako bi se nagomilani problemi rešili dopuštajući dalje propadanje sistema visokog obrazovanja u Srbiji.\nKako smo juče otkrili u KAPK sede i ljudi koji nisu ispunjavali zakonske uslove da budu izabrani.\nPored svega predhodno napisanog, jedna od velikih „crnih tačaka“ srpskog visokog obrazovanja su visokoke škole poput Beogradske poslovne škole i Visoke škole poslovnih studija Blace.\nBrojne afere koje ih prate, visoke kvote za upis i sistem studija u njima doveli su do štancovanja nekvalitetnog kadra koji je preplavljivao tržište rada. U procesu promena statusa visokih škola strukovnih studija trebalo ih je vezati teritorijalno za univerzitete što nije učinjeno.\nUpravo zbog ovako negativnih primera visokih škola u državnom vlasništvu, sve glasnije se čuju zahtevi privatnih univerziteta da i oni treba da učestvuju u dodeli budžetskih sredstava za svoje redovne studente, kao i da njihovi studenti ostvarnje pravo na smeštaj u studentskim domovima.\nU prilog tim zahtevima ide i činjenica da je i cena studija na njima i do tri puta manja od one koja se u proseku danas izdvaja iz republičkog budžeta za redovne studente na državnim fakultetima i školama.\nTeško je očekivati da svi problemi u visokom obrazovanju o kojima smo poslednja tri dana pisali mogu da reše oni koji su ih izazvali ili dozvolili da oni dođu na današnji nivo.\nPromene na čelu ministarstva prosvete, o čemu se već ozbiljno diskutuje u vrhu vlasti, kao i u sastavu KAPK je preduslov za početak rešavanja nastalih problema.\nDo tada ministar Šarčević nam duguje odgovore: zašto Srbija ima duplo više mesta na fakultetima od mogućeg broja upisanih studenata, zašto studije na državnim fakutetima koštaju Srbiju i do tri puta više od školarine na privatnim fakultetima, zašto ne postoji registar nastavnika već se pojedinima omogućava da rade na više mesta, ko dozvoljava rauslo u KAPK, koje interesne grupe stoje iza odluka pogubnih po srpsko visoko obrazovanje?\nŠarčević brani šefovog Malog: Da sam mu šef, ne bih dao da podnese ostavku jer radi odlično!\nInsajder – Šarčević: Uskoro smena direktora Više medicinske škole u Ćupriji i vraćanje na posao dela profesorki\nŠarčević preti svima: Ko do prvog septembra u svoje dete ne ubrizga živu, aluminijum i DNK od mrtvog fetusa, neće moći da upiše to isto dete u našu školu a može mu biti i oduzeto!\nkatastrofalno znanjeMladen Šarčevićvisoko obrazovanje\nEvo šta sadrži platforma, kojom je Priština „objavila rat“ Srbiji…


Dr Stanković: Zaboravili smo koliko je dojenje prirodno, više razmišljamo kako će mame da izgledaju, da li će da vrate kilažu... - Zelena učionica\nSvetska nedelja dojenja se obeležava u 170 zemalja sveta i to od 1. do 8. avgusta. Kampanja se organizuje 27. put, a slogan za ovu godinu je “Osnažimo roditelje, omogućimo dojenje”.\nDoktorka Ljiljana Stanković, neonatolog u GAK Narodni front i koordinator Nacionalnog programa podrške dojenju kaže da dojenje nije samo hrana, nego je to je ljubav, emocija, sve ono što mama može da da svom detetu.\n“Poslednjih decenija smo zaboravili koliko je dojenje prirodno i normalno, počeli smo više da razmišljamo o nekim drugim stvarima, kako će mame da izgledaju, da li će da vrate kilažu… Sve periferne stvari postale su bitnije”, rekla je doktorka Stanković u Jutarnjem programu RTS-a.\n“Beba treba da jede kad hoće i koliko hoće, mama je uvek tu, a mamino mleko je stalno spremno i nema razloga da se toga stidimo”, rekla je doktorka Stanković.\n“Ako je ishrana balansirana, ako se uzimaju sve namirnice i nema ograničenja, ako se pije dovoljna količina vode ili nešto malo više, vi postižete jedan balans – mama je srećna, zadovoljna, mleko curi, a beba raste”, objasnila je Stankovićeva.\n“Kada se beba rodi, stavlja se na grudi majke, taj osećaj kože na kožu posle svih bolova, prirodni sklad se nastavlja, od tog trenutka kreću dalji koraci i nijedan ne treba propustiti”, rekla je doktorka Stanković.\nKada će beba znati da je sita, doktorka Stanković odgovara: “Pa kada mačka zna da je sita? Ni u toku dana ni mi ne jedemo istu količinu hrane”.\n“Dojenje nije samo hrana, to je ljubav, emocija, to je sve ono što mama može da da svom detetu”, istakla je doktorka Stanković.\nMilena Popević iz udruženja “Roditelj” ukazuje na to da su tate tu da mamama daju podršku, jer im ta podrška vraća samopouzdanje.\n“Dešava se da je mama umorna, jer novorođenče često sisa i na sat vremena, tako da tata treba da se nađe da joj prinese da nešto pojede, donese čašu vode, da pridrži bebu, sve što joj prija…”, kaže Popevićeva i dodaje da ako nema podrške u kući, onda je mama napeta.\n“Mi često prva tri meseca posle porođaja nazivamo poslednji trimestar trudnoće, to je period kada mama i beba treba da budu zajedno. Dešava se da mama izađe, da drugi priteknu u pomoć, ali kada se mama pojavi beba se odmah smiri”, rekla je Popevićeva.\nBebi će sigurno biti lepše na grudima svog tate, rekla je doktorka Stanković i dodaje da “niko svoje mladunče ne ostavlja prvih meseci”.\nSvetska nedelja dojenja obeležava se u 170 zemalja sveta od 1. do 8. avgusta. Prvi put slična kampanja organizovana je 1991. godine. I tada je cilj bio da se jača društvenu svest o značaju i prednostima dojenja.\nŠarčević: Profesori su nosioci reformi i njihov ugled i status moramo da promenimo\nJedan komentar na "Dr Stanković: Zaboravili smo koliko je dojenje prirodno, više razmišljamo kako će mame da izgledaju, da li će da vrate kilažu…"\n29 februara, 2020 u 11:15 pm


Paragraf - Arhiva pravnih i ekonomskih vijesti na dan 25.03.2022.\nUSTAVNI SUD RS: Nije prihvatljiv zahtjev za odlučivanje o tome da li je Zakonom o nepokretnoj imovini došlo do povrede vitalnog nacionalnog interesa bošnjačkog naroda\nU Banjoj Luci je, 23. marta 2022. godine, održana Stotinu i trideset i deveta sjednica Vijeća za zaštitu vitalnog interesa Ustavnog suda Republike Srpske (u daljnjem tekstu: Vijeće). Predmet odlučivanja Vijeća bilo je pitanje prihvatljivosti zahtjeva Kluba delegata bošnjačkog naroda u Vijeću naroda Republike Srpske za utvrđivanje povrede vitalnog nacionalnog interesa konstitutivnog bošnjačkog naroda u Zakonu o nepokretnoj imovini koja se koristi za funkcionisanje javne vlasti, koji je Narodna skupština Republike Srpske izglasala na sjednici održanoj 10. februara tekuće godine.\nVIJEĆE MINISTARA BIH: Usvojen Program ekonomskih reformi za period 2022 - 2024. godine\nVijeće ministara BiH na vanrednoj telefonskoj sjednici usvojilo je Program ekonomskih reformi Bosne i Hercegovine za period 2022 - 2024. godine (PER BiH 2022 - 2024), koji je predložila Direkcija za ekonomsko planiranje.\nVLADA FBIH: Utvrđeni amandamani na Prijedlog zakona o finansijskoj konsolidaciji i restrukturiranju JUZ u FBiH, te Nacrt zakona o izmjenama i dopunama Krivičnog zakona FBiH\nVlada Federacije BiH je, na prijedlog Federalne direkcije robnih rezervi, na sjednici u Sarajevu, donijela Odluku o davanju na trajno korištenje bez naknade dizel gorivo u količini od 1.400.000 litara iz postojećih zaliha federalnih robnih rezervi poljoprivrednim proizvođačima (50 litara goriva po hektaru) u Federaciji BiH, a prema zvaničnim spiskovima Federalnog ministarstva poljoprivrede, vodoprivrede i šumarstva i kantonalnih vlada, radi hitne intervencije izazvane rastom cijena energenata na tržištu FBiH.\nRADNA VERZIJA UREDBE O IZMJENI UREDBE O VISINI NAKNADE ZA TROŠKOVE POLAGANJA STRUČNOG ISPITA I VISINI NAKNADA ČLANOVIMA KOMISIJA: Rok za sugestije 15 dana\nMinistarstvo za prostorno uređenje, građevinarstvo i ekologiju obaještava zainteresovanu javnost da je urađena radna verzija Uredbe o izmjeni Uredbe o visini naknade za troškove polaganja stručnog ispita i visini naknada članovima komisija.\nCENTRALNA BANKA BIH: Očekuje se snažan inflatorni šok u prvoj polovini ove godine\nCentralna banka Bosne i Hercegovine (CBBiH) je značajno korigovala naviše brze procjene inflacije za prvo polugodište 2022. godine, u odnosu na očekivanja iz decembra.


EBRD NAJAVLJUJE INVESTICIJE U SRBIJU\nPredsednik Evropske banke za obnovu i razvoj Tomas Mirou ocenio je da je od ključne važnosti za vođenje makroekonomske politike da se Vlada Srbije pridržava svojih obaveza u okviru programa MMF-a, posebno u vezi sa smanjenjem javne potrošnje i budžetskog deficita.\nSrpske vlade su u poslednjih 10 godina iskazivale fiskalnu odgovornost i ja čvrsto verujem da će se aktuelna vlada držati te tradicije, rekao je Mirou u izjavi Tanjugu, najavljujući da će EBRD, tokom 2010. godine, investirati između 400 i 450 miliona evra u Srbiju. Mirou je podsetio da su dešavanja u čitavom regionu, u proteklih 20 godina tranzicije, pokazala da privrede obično beleže napredak u stabilnim makroekonomskim okvirima, sa niskom inflacijom i malim fiskalnim deficitom.\nGovoreći o šansama domaće ekonomije da se oporavi od negativnih efekata svetske krize, Mirou je ocenio da je Srbija u dobroj poziciji da iskoristi prednosti rasta globalne privrede ove godine. "Nakon recesije tokom prošle godine, očekujemo da će rast BDP-a u 2010. premašiti dva odsto, što je skromno u poređenju sa stopama rasta iz vremena pre krize, ali nešto više od naših očekivanja za druge zemlje u regionu", istakao je Mirou.\nMeđutim, prema njegovoj oceni, treba imati na umu da su te razlike male i da će te stope rasta BDP-a biti značajno niže u odnosu na nivo iz perioda pre svetske krize. "Srbija ima još mnogo neiskorišćenog potencijala i nastavlja da se oslobađa dela nasleđa iz prošlosti", ukazao je Mirou.\nPredsednik EBRD-a smatra da će rast BDP-a u Srbiji biti prvenstveno rezultat oporavka u Evropi i poboljšanja poslovnog poverenja, većih ulaganja u sektore kao što su infrastruktura, prirodni resursi i proizvodnja automobila, kao i delimičnog oporavka u kreditiranju malih i srednjih preduzeća.\nPrivlačna destinacija za ulaganja\n"Srbija postaje sve privlačnija destinacija za ulaganja, u skladu sa povećanjem izgleda za integraciju u EU, kao što je pokazalo nedavno odmrzavanje Prelaznog trgovinskog sporazuma i zvanični zahtev Srbije za prijem u članstvo u Uniju. To će pomoći povećanju privlačnosti zemlje u očima stranih investitora, kako bude rastao apetit za takvim ulaganjima", istakao je predsednik EBRD-a. Govoreći o privlačenju direktnih stranih investicija, Mirou je ocenio da srpska privreda ima velike potrebe za investicijama u određenom broju područja i samo diverzifikovana i dobro integrisana privreda može da obezbedi trajan i stabilan rast u budućnosti.\n"Jasno je da će ta ulaganja morati da proisteknu najvećim delom iz privatnog sektora, čak i u sektorima kao što je infrastruktura. Stoga će ključno biti da se obezbedi da uslovi u Srbiji podstiču ulaganje u čitavu privredu", naglasio je on, napominjući da se moraju završiti reforme u područjima kao što je nastavak otvaranja privrede i privatizacija. Mirou je primetio da je jednako važno da se stavi naglasak na delotvorno funkcionisanje institucija, kao što je korporativno upravljanje, politika konkurentnosti, kao i komercijalniji pristup pružanju infrastrukturnih usluga.


Nakon dogovaranja sa arhitektom i majstorima, dugotrajnog procesa odabira stila, materijala, dezena - konačno ste naručili svoju kuhinju iz snova. Dok čekate na izradu, trenutak je za kupovinu kuhinjskih aparata. Kako biste se osigurali da ste napravili dobar izbor, a da je kuhinjski uređaj odneo titulu „Pravi za tebe“, morate biti sigurni da je ispunio nekoliko uslova – da se prvenstveno uklapa u stil vaše kuhinje,ali i vaš životni stil, i da svojim praktičnim opcijama može da se prilagodi vašim svakodnevnim navikama i različitim potrebama.\nGorenje je i ovoga puta na prvo mesto stavilo potrebe svojih korisnika i predstavilo pravog saveznika za kulinarski život – GardenFresh kombinovani frižider, savršenog dizajna, inovativne tehnologije i naprednih korisničkih rešenja, koji se osim privlačnog spoljašnjeg dizajna odlikuje i savršenom unutrašnjom organizacijom.\nElegantnoj spoljašnjosti GardenFresh frižidera Gorenje je poklonilo posebnu pažnju. Izrađen u više boja i nijansi, ispratiće u potpunosti stil vaše kuhinje, bilo da je moderan, klasičan ili eklektičan. Spoljašnji dizajn GardenFresh frižidera u potpunosti odgovara funkcionalnosti njegove unutrašnjosti – brojne napredne opcije će vam pomoći u organizaciji i pravilnom skladištenju namirnica i čuvanju njhovih hranljivih sastojaka.\nBilo da jednom nedeljno idete u veliku nabavku, ili da svakodnevno organizujete frižider - vaš saveznik je tu da u potpunosti isprati tempo vašeg života. Ukoliko imate običaj da često otvarate vrata frižidera u potrazi za hranom, pametni sistem AdaptTech će nadgledati način na koji koristite vaš frižider i održavanjem optimalne temperature čuvati svežinu vaših namirnica. Za sve one koji na kupovinu troše tačno onoliko vremena koliko moraju – idući u nabavku jednom nedeljno, GardenFresh frižideri će svojim besprekornim rasporedom obezbediti laku organizaciju namirnica. U Convert FreshZone fioku možete jednostavno smestiti sve sveže proizvode, dok će vam FastFreze funkcija obezbediti pravilno zaleđivanje namirnica, bez gubljenja hranljivih sastojaka.\nUpravo zahvaljujući svojim mnogobrojnim funkcijama koje čuvaju hranljive sastojke i minerale, namirnice su ukusne i sveže baš kao da ste ih upravo doneli iz bašte, zbog čega ova linija frižidera i nosi ime GardenFresh. U tome pomaže savremena IonAir tehnologija, koja imitira prirodan proces jonizacije, eliminiše vlagu i sprečava isušivanje hrane, dok će uz NoFrost tehnologiju, namirnice ostati pune hranljivih sastojaka u periodu od čak nekoliko nedelja, bez bojazni da će izgubiti ukus ili poprimiti jake mirise drugih sastojaka.\nEnergetskoj efikasnosti, kao jednom od najvažnijih faktora prilikom kupovine bilo kog kućnog aparata, kompanija Gorenje posvetila je dodatnu pažnju. NoFrost sistem takođe doprinosi i uštedi električne energije zdravijim i ekonomičnijim zamrzavanjem hrane, a LED rasveta štedi i do 10 puta više električne energije u odnosu na klasično osvetljenje. U smeru dodatne uštede električne energije ide i glavna odlika prilagođavanja vašim navikama - u slučaju dužeg odsustva, GardenFresh frižider se može podesiti na EcoMode režim rada.\nBrojne korisne funkcije Gorenje u valjevskoj fabrici sa velikom pažnjom sklapaju u GardenFresh kombinovane frižidere, koji po prvi put nose još jednu važnu karakteristiku – u potpunosti domaćeg proizvoda. Zbog toga, pored akcijske ponude ovih frižidera koja će trajati do polovine jula (ili do isteka zaliha), Gorenje je spremilo i specijalnu nagradnu igru pod nazivom Ponosni na domaće.\nU skladu sa svojom krilaticom, Gorenje je odlučilo da vam pojednostavi život i u velikom stilu dugogodišnjeg saveznika pruži mogućnost da kupovinom GardenFresh frižidera osvojite vredne nagrade – vaučere za letnje putovanje u Srbiji! Nagradna igra počinje 29. juna i traje do 12. avgusta, a najsrećniji će imati priliku da odmore na Zlatiboru, Staroj planini ili u Vrnjačkoj banji.\nAkcijska ponuda i nagradna igra će izbor idealnog saveznika u kuhinji pojednostaviti, ali će i pored savršene cene i inovativnog dizajna spoljašnjosti, prevagu kao i uvek odneti brojne korisne i praktične opcije. Na vama je samo da posetite vašeg prodavca bele tehnike i uverite se zašto je izbor Gorenje GardenFresh fržidera – pravi za tebe.


SUĐENJE STANIŠIĆU I SIMATOVIĆU: 'Crvene beretke' koje su počinile zločine u Bosanskom Šamcu i Cazinskoj krajini bili su dobrovoljci iz Srbije | Slobodna Bosna\nSUĐENJE STANIŠIĆU I SIMATOVIĆU: “Crvene beretke” koje su počinile zločine u Bosanskom Šamcu i Cazinskoj krajini bili su dobrovoljci iz Srbije\nAdvokat Bakrač dokazivao je i da su “Crvene beretke” čiji su pripadnici, po optužnici, počinili zločine u Bosanskom Šamcu bili “dobrovoljci” iz Srbije i mještani, koji su prethodno prošli obuku u bazi u Pajzošu u istočnoj Slavoniji, koju je po tužiocima držala SDB Srbije.\nSimatovićev branilac Mihajlo Bakrač dokazivao je da paravojske iz Srbije koje su učestvovale u zauzimanju opština u BiH – pri čemu su, po optužnici, počinile zločine – nisu bile pod kontrolom SDB-a Srbije.\nPo Bakraču, “Crvene beretke” koje su učestvovale u zauzimanju Brčkog, pod komandom Živojina Ivanovića zvanog Žika Crnogorac, bile su u sastavu Ministarstva unutrašnjih poslova (MUP) Srpske autonomne oblasti Krajine.\nTheunens se, međutim, pozvao na dokumente iz tog vremena po kojima je Ivanović bio “pripadnik Jedinice za specijalne namjene SDB-a Srbije”.\nTheunens je podsjetio na Simatovićeve riječi s proslave godišnjice te jedinice 1996. godine, zabilježene na snimku koji je uveden u dokaze, da je u Hrvatskoj i BiH “sve moralo biti rađeno u tajnosti”.\nTo je, po Theunensu, bio izraz “očigledne potrebe” vlasti u Beogradu da “prikriju kome jedinica pripada” i tako sakriju svoju umiješanost u rat van Srbije.\nSličnu argumentaciju Simatovićev branilac upotrijebio je i u vezi sa zauzimanjem Doboja, tvrdeći da su “Crvene beretke” pod komandom Radojice Božovića bile u sastavu MUP-a Republike Srpske (RS).\nTheunens je uzvratio da to ne isključuje da je, istovremeno, Božović bio pripadnik SDB-a Srbije, što je, po dokumentima, bio prije i poslije operacije u Doboju.\nNe opovrgavajući da su pripadnici te jedinice u Šamcu bili pod komandom Jugoslovenske narodne armije (JNA), Theunens je odbacio kao malo vjerovatno da su dobrovoljci iz Srbije spontano otišli na ratište, s obzirom na činjenicu da su obučavani u Pajzošu, a potom u Šamac prebačeni helikopterom.\nOdbrana je nastojala i da umanji Simatovićevu ulogu u operaciji “Pauk”, kojom su snage pod kontrolom SDB-a Srbije na vlast u Cazinskoj krajini vratile Fikreta Abdića, koji se prethodno sukobio s Armijom BiH.\nTheunens je, međutim, ostao pri svjedočenju da je Simatović imao “komandu i kontrolu” nad jedinicama koje su učestvovale u operaciji i da je bio veza između šefa SDB-a Jovice Stanišića i trupa na terenu.\n"Frenki je bio u mogućnosti da naredi gdje da bude usmjerena artiljerijska i minobacačka vatra", naznačio je Theunens.


Pravilo o broju stranaca “otjeralo” Svraku iz Indonezije, izvjestan povratak u Premijer ligu BiH – dijalogin.tv\nHome » BIH Dijalogin Sport TV program Dijalogin\n“Posljednje kolo u prvenstvu odigrali smo 20. decembra prošle godine. Uslijedila je prvenstvena pauza što sam iskoristio da praznike provedem u BiH. U međuvremenu promijenilo se pravilo o broju stranaca indonežanskog fudbalskog saveza. Umjesto dosadašnja četiri stranca, sada u ekipi mogu igrati samo dva. Osim mene u ekipi su bila i dvojica Brazilca koja su imala duži ugovor od mene i klub je odlučio da ih zadrži, a meni da se zahvale na saradnji”, rekao je Svraka.\nRadnici čapljinske Laste protestvovali protiv zatvaranja tvornice


"Nećemo odustati od traženja pravde za ubijene radnike RTS-a" - Izazov\nRadio-televizija Srbije\t 22. aprila 2021. 14:28\nPodsećamo da je bombardovanjem RTS-a 1999. godine NATO ustanovio praksu upotrebe vojne sile protiv medija u međunarodnim sukobima, a da niko iz te vojne organizacije nije pozvan na odgovornost zbog zločina nad našim kolegama, saopštio je UNS.\n"Ističemo da su sve značajne međunarodne organizacije za zaštitu ljudskih prava osudile ubijanje civila u RTS-u, a da ‘Amnesti internešenel’ nameran napad na zgradu RTS-a kao civilni objekat i ubijanje 16 medijskih radnika smatra ratnim zločinom", ističe se u saopštenju.\nUNS i Strukovni sindikat RTS-a podsećaju da je Evropska federacija novinara (EFJ) na svojoj skupštini u Beogradu 2011. godine pozvala članice da se pridruže obeležavanju 23. aprila, Dana sećanja na 16 medijskih radnika ubijenih u NATO bombardovanju RTS-a.\nAmerički istraživački novinar Džeremi Skejhil se na međunarodnoj konferenciji "Kraj nekažnjivosti za zločine nad novinarima", koju su UNS i RTS organizovali 2019. godine, izvinio u ime svoje države zbog toga što je, kako je rekao, tokom NATO bombardovanja ona hladnokrvno ubila 16 radnika RTS-a.\n"Ono što su SAD uradile bio je ratni zločin, a nijedan čovek nikada nije izveden pred lice pravde. Molim se i nadam da će pravda biti zadovoljena", istakao je tada Skejhil.\n"Podsećamo i da je bivši generalni direktor RTS-a Dragoljub Milanović odslužio zatvorsku kaznu zbog toga što zaposlene nije izmestio iz zgrade u Aberdarevoj, ali da do sada naši državni organi nisu pokazali spremnost da utvrde odgovornost NATO-a za ubistvo naših kolega", ističe se u saopštenju.\nPodržavamo i cenimo i rad Komisije za istraživanje ubistava novinara i očekujemo da će ona imati veoma značajnu ulogu u rasvetljavanju svih okolnosti ubistva 16 medijskih radnika, zaključuje se u saopštenju.


Objectives [SRB] | climateurope\nHome » Objectives [SRB]\nClimateurope ima četiri osnovna cilja:\nRazvijanje panevropskog okvira za modeliranje klimatskog sistema Zemlje i pružanje usluga u klimatologiji. Ovaj okvir biće razvijen kroz organizovanu mrežu evropskih, nacionalnih i međunarodnih inicijativa i organizacija. Pored sve izraženije potrebe za ovakvom mrežom, koja će biti interdisciplinarna, ona trenutno ne postoji.\nKoordiniranje i integrisanje sadašnjeg i budućeg modeliranja klime, klimatskih osmatranja i inicijativa za klimatske usluge u Evropi, kao i olakšavanje dijaloga između relevantnih zainteresovanih strana, uključujući naučne klimatske zajednice, organizacije za finansijsku podršku, kao i onih koji pružaju i koji koriste usluge. Ovo će poboljšati saradnju, smanjiti podelu i promovisati usklađivanje nacionalnih, evropskih i međunarodnih aktivnosti. Među korisnicima klimatskih usluga su javni sektor, preduzeća, industrija i društvo.\nUspostavljanje interdisciplinarnih ekspertskih grupa za procenu najsavremenijih dostignuća u modeliranju klimatskog sistema Zemlje i pružanja usluga u klimatologiji u Evropi, i utvrđivanje postojećih nedostataka, novih izazova i narastajućih potreba, zajedno sa definisanjem specifičnih preporuka Evropskoj komisiji za prioritizacijuu budućim istraživanjima i inovacijama u ovoj oblasti. Pored više nego jasno izražena potrebe, ovakve procene trenutno ne postoje.\nPoboljšati komunikaciju i diseminaciju sa zainteresovanim stranama, posebno kroz: organizaciju niza događaja koji bi omogućili povezivanje unutar mreže i pokazali napredak; izradu izveštaja o najsavremenijim dostignućima u modeliranju klimatskog sistema Zemlje i pružanja usluga u klimatologiji u Evropi; razvoj i rad internet prezentacije (veb-sajta); i dodatnog napretka u komunikaciji sa zainteresovanim stranama, kako bi se još više skrenula pažnja i uvećao uticaj projekta.


Poziv strankama iz Srpske za formiranje čvrste koalicije na nivou BiH | BL Portal\nSNSD stankama iz Republike Srpske u Parlamentu BiH predlaže formiranje čvrste koalicije za Republiku Srpsku, ali i zajedničko učešće u organima vlasti na nivou BiH.\nUz ostale, ovo je jedan od ključnih zaključaka sjednice Izvršnog komiteta najveće stranke u Srpskoj. Od 19 tačaka, prva je ona o opredijeljenosti SNSD-a za evropske integracije i dobijanje kandidatskog statusa.\nSNSD potvrđuje opredjeljenje za evropski put i očekuje da nadležni, u što kraćem roku, dostave odgovore na Upitnik Evropske komisije.\nPrva je to od 19 tačaka usvojenih na sjednici Izvršnog komiteta stranke.\nSNSD smatra da je Evropska unija bila korektna u ponudi prema BiH; razumije da je uz dostavljanje odgovora, formiranje vlasti prioritet, ali zbog evropskih integracija nije spreman da žrtvuje interese Srpske.\nStranke poziva na ujedinjenje oko osnovnih nacionalnih interesa, ali i na jedinstvenu osudu napada od strane SDA.\n– Izvršni komitet SNSD-a predlaže strankama iz Republike Srpske u Parlamntu BiH da formiraju čvrstu koaliciju za Republiku Srpsku i zajedničko učešće u organima vlasti na nivou BiH – kaže Radovan Kovačević, portparol SNSD.\nSNSD je posebno osudio zaključke SDA o navodnom aparthejdu u Srpskoj. Stranačka tijela zadužena su da pripreme detaljnu analizu položaja Srba u Federaciji.\n– Izvršni komitet SNSD konstatuje da je krajnje neprimjereno da o takozvanom aparthejdu govore oni koji u 21 vijeku imaju dvije škole pod jednim krovom, oni koji nisu omogućili povratak srpskog stanovništva, onima koji su se vratili nisu omogućili život dostojan čovjeka. Srbi su danas u FbiH građani drugog reda, bez prava na imovinu, jezik, kulturu, a nisu im omogućili ni da u skladu sa ustavom budu zastupljeni u organima vlasti – napominje Kovačević.\nNajveća stranka u Srpskoj i u zaključku Izvršnog komiteta podržava izmjene Izbornog zakona koje bi omogućile fer i demokratske izbore. Nastave li se napadi na Srpsku, SNSD će tražiti od njenih predstavnika u institucijama BiH, da pristupe izradi zakonskih rješenja kojima bi, ranije odluke, donesene mimo Dejtona i Ustava, bile stavljene van snage. Najodgovorniji za loše stanje u BiH, prema SNSD-u, jesu visoki predstavnik i organi međunarodne zajednice. Zato Vladi i Narodnoj skupštini predlaže da podnesu inicijativu za ukidanje Aneksa 10, kako bi OHR prestao sa radom.\n– Izvršni komitet SNSD-a smatra apsolutno neprihvatljivim pritisak na Republiku Srpsku u vezi sa MAP-om i NATO integracijama i insistira na poštovanju rezolucije o zaštiti ustavnog poretka i rezolucije o vojnoj neutralnosti koju je usvojila NSRS i osuđuje svaku vrstu degradiranja i nepoštovanja rezolucije od svih predstavnika Republike Srpske – poručio je Kovačević.\nSNSD ostaje i pri stavu da strane sudije iz Ustavnog suda BiH treba da odu. Izvršni komitet izrazio je privrženost Ustavu BiH potpisanom 14. decembra 1995. Naknadno će odlučiti kada će institucijama Srpske preporučiti da pristupe povlačenju ranije datih saglasnosti na sporazume o formiranju Oružanih snaga, Visokog sudskog i tužilačkog savjeta i sistema jedinstvenog indirektnog oporezivanja. Teritorijalnu reorganizaciju BiH koja bi zadirala u ustavni status Srpske ne podržavaju. Glavnom odboru i Predsjedništvu stranke Izvršni komitet predložiće da pokrenu inicijativu za donošenje novog Ustava Republike Srpske.\nVIDEO – Održana konferencija za novinare SNSD-a https://t.co/IE4qK6WpGW


Vešović želi pobedu protiv Slobode – Nadlanu.com\nVešović želi pobedu protiv Slobode\nBEOGRAD, 19. aprila 2011. (Beta) - Fudbaler Crvene zvezde Marko Vešović rekao je u utorak da njegova ekipa u predstojećoj utakmici protiv Slobode Sevojna želi pobedu, kako bi ostala u trci za titulu, ali i zadržala dobru atmosferu pred "večiti" derbi.\nFudbaleri Crvene zvezde igraju u sredu od 18 sati na svom stadionu utakmicu 23. kola Super lige Srbije protiv Slobode Sevojna. Zvezda je u prošlom kolu iskoristila poraz vodećeg Partizana od Vojvodine (0:1) i izjednačila se sa crno-belima na tabeli sa 56 bodova.\nNa pitanje da li očekuje kiks Partizana u utakmici u Smederevu (16.00), Vešović je rekao da je sve moguće. "Što da ne, sve je moguće. Oni su uzdrmani u poslednje vreme, čekali smo njihov kiks i u Subotici, protiv Rada, Vojvodine. Moramo da gledamo našu igru, naše bodove, nadam se da ćemo na kraju prvi proći kroz cilj", rekao je Vešović.


Funkcioneri će morati da prijave i keš – Bankar.rs\nHome/ANALIZE/Funkcioneri će morati da prijave i keš\n“Nakon godinu dana od primene Zakona o sprečavanju korupcije otvorila se mogućnost da se pojedine zakonske odredbe unaprede i poboljšaju. Na to je ukazala i sama Agencija za sprečavanje korupcije, ali i grupa država za borbu protiv korupcije Saveta Evrope GREKO”, rekla je Petrović.\nNa pitanje koje su bile primedbe GREKO, Petrović je rekla da je u izmenama Zakona sada bolje definisan pojam korupcije i da se u njemu korist definiše kao “nedozvoljena”.\n“Korupcija je sada odnos koji nastaje korišćenjem službenog ili društvenog položaja ili uticaja radi sticanja nedozvoljene koristi za sebe ili drugog”, precizirala je Petrović.\n“Što se tiče pravnih lica, postoji sada obaveza da za sve postupke privatizacije javnih nabavki gde pravna lica u kojima javni funkcioner ima akcije ili vlasnički udeo moraju da obaveste Agenciju za sprečavanje korupcije o ovim poslovima. Do sada je to bilo određeno limitom od 20 odsto i to znači da ispod tog procenta nije postojala obaveza prijavljivanja”, objasnila je Petrović.\n“Izmene Zakona o sprečavanju korupcije unose novine i u kaznene odredbe zakona, naime za prekršaj su povećani najniži limiti zaprećenih kazni sa 50.000 na 100.000 dinara”, rekla je pomoćnica direktora Agencije.\nNeprijavljivanje imovine ili davanje lažnih podataka o imovini u nameri da se prikriju podaci o njoj i po sadašnjem zakonu bilo je krivično delo, a “sada se ova odredba zakona proširuje i na neprijavljivanje prihoda”, istakla je Petrović.\nzakon o sprecavanju korupcije\nKako da izaberete najbolji stambeni kredit


Smanjen kreditni rejting Belgije - Bizlife.rs\nSmanjen kreditni rejting Belgije\n21:21 Pariz, 25/11/2011\nAgencija za utvrđivanje kreditnog rejtinga Standard i Purs (Standard & Poor’s, SP) smanjila je rejting Belgije sa “AA+” na “AA” ističući da postoji rizik da će to već zaduženo kraljevstvo, morati ponovo da interveniše kako bi podržalo svoj finansijski sektor.\nAgencija strahuje da “problemi finansijskog sektora” iziskuju mnogo veću podršku budžeta čime bi bio povećan ionako visok spoljni dug, a u kontekstu “političke nestabilnosti” koja se i dalje odražava na kredibilitet Belgije u trenutku zaduživanja.\nBelgijski ministar u ostavci Iv Leterm, koji je na toj funkciji više od godinu dana, pozvao je večeras šest stranaka koje pregovaraju o formiranju vlade, da što hitnije, do ponedeljka postignu dogovor oko budžeta za 2012. godinu.\n“Pozivam vas da to učinimo večeras, tokom vikenda, ali u svakom slučaju pre ponedeljka i otvaranja berze”, rekao je Leterm reagujući na saopštenje o smanjenju rejtinga njegove zemlje.\nBelgijski ministar finansija Didije Rejnders, takođe u ostavci, ocenio je da je odluka Standard i Pursa da smanje rejting Belgije “vezana za smanjeno poverenje investitora na svetskom nivou” dodajući da je i sadašnja ocena Belgije i dalje solidna.


Avio-kompanija Rajner u gubitku skoro 200 miliona evra | Energetski portal Srbije\nKako prenosi portal Nova Ekonomija, irski niskobudžetni avio-prevoznik Rajaner (Ryanair) saopštio je da je tokom letnjeg perioda godine zabeležio gubitak od 197 miliona evra, dok se u narednom očekuju još veći, budući da se u Ujedinjenom Kraljevstvu uvodi drugi karantin od 5. novembra, piše irski portal RTE.\nZa irskog avio-prevoznika ovo predstavlja prvi letnji gubitak u poslednjih 30 godina, dok je u istom periodu prošle godine kompanija ostvarila zaradu od 1,15 milijardi evra.\nIzvršni direktor kompanije Majkl Oleri rekao je da će gubici najverovatnije biti još veći i to bi bio prvi godišnji gubitak od 2009.\nMeđutim, za razliku od svojih rivala, kompanija je izbegla nagli pad deonica nakon najnovijeg karantina u Ujedinjenom Kraljevstvu, koji bi od 5. novembra, prema najnovijim odlukama trebalo da traje četiri nedelje.\nDeonice Rajnera porasle su za 5,5 odsto, dok su deonice kompanija Izi Džet (Easy Jet) i Internešnl Ervejz Grup (International Airways Group) vlasnika Britiš Ervejz (British Airways), pale preko 5 odsto nakon najave najnovijeg ograničenog kretanja.\nKako navodi kompanija, prvi karantin doveo je do pada broja putnika od 80 odsto u tom periodu. U narednim mesecima se očekuje oko 38 miliona putnika, što je značajan pad u odnosu na 149 miliona koliko je prošle godine kupilo kartu za isti period.\nIz kompanije su upozorili da bi taj broj mogao dalje da se smanji ukoliko vlade zemalja Evropske unije nastave da loše upravljaju avio-prevozom i uvode nekoordinisane zabrane putovanja zbog pandemije.


Informacione tehnologije su postale strateški resurs svake kompanije i bez njih je nemoguće zamisliti uspeh u poslovanju. One kompanijama otvaraju nove šanse i mogućnosti, koje su pre uvođenja informacionih tehnologija bile nezamislive. U prošlosti su informacione tehnologije bile ograničene samo na određene aspekte poslovanja, dok su danas zastupljene praktično u svakoj ozbiljnoj kompaniji.\nInformacione tehnologije su promenile načine prikupljanja informacija, vođenja poslovanja, komunikacije sa klijentima, dobavljačima i drugim stejkholderima itd. Slobodno možemo reći da su informacione tehnologije imale značajan uticaj na napredak celokupnog društva.\nPravilna upotreba informacionih tehnologija povećava produktivnost i smanjuje troškove kompanije, što na kraju dovodi do prednosti u odnosu na njihovu konkurenciju. One omogućavaju brz odgovor na zahteve klijenata, kao i na ostale zahteve iz okruženja, što je od posebnog značaja u današnje vreme. Zahvaljujući informacionim tehnologijama, kompanija lakše može povećati efikasnost i efektivnost poslovanja u celini.\nAko želite biti uspešni u svom poslu, neophodno je da poznajete rad informacionih tehnologija i njenih alata, koji će vam olakšati obavljanje svakodnevnih poslovnih zadataka. Ulaganje u IT nije trošak, već neophodna investicija u savremenom vremenu u kom živimo. Ako ste zainteresovani da saznate kako da izvučete maksimum iz ove investicije, onda je kurs Informacione tehnologije u poslovanju pravi izbor za vas.\nZanima vas ovaj kurs? Neki od BusinessAcademy programa na kojima ga možete pohađati su: Cambridge poslovni program, Preduzetništvo i Menadžment ljudskih resursa.\nOpis i cilj kursa Informacione tehnologije u poslovanju\nKurs Informacione tehnologije u poslovanju obrađuje elemente primene informacionih tehnologija (IT) u poslovanju, odnosno pravilnu primenu hardvera i softvera koji čine jedan kvalitetan informacioni sistem. Polaznici će na ovom kursu moći da nauče kako da na najbolji način iskoriste potencijal koji računari pružaju u obradi informacija i kako da pravilno koriste internet i njegove servise. Pored toga, korisnici će moći da prepoznaju modele informacionih tehnologija uopšte i saznaju kako da u isto vreme usklade ulaganja smanjenjem troškova i povećanjem efikasnosti poslovanja.\nInformacione tehnologije pružaju dobru podršku poslovanju i one su unapredile sam način poslovanja. Poslovanje se danas oslanja na razvoj informacionih tehnologija i na taj način dolazi do pojave novih trendova. Najnoviji trendovi se tiču upotrebe bežičnih mreža u poslovanju i različitih formi e-trgovanja koje povećavaju broj transakcija i pružaju uvid u analize podataka. Srž poslovanja su informacije koje upotrebom informacionih tehnologija kompanije mogu da koriste. U kursu ćemo se baviti i aspektima bezbednosti, privatnosti i etičnosti u kontekstu savremenog poslovanja.\nAdekvatnom upotrebom informacija kompanije razvijaju dugoročne odnose sa potrošačima, ostvaruju veći profit i samim tim poslovanje se bolje razvija. Kurs je podeljen u tri modula: Osnovni pojmovi informacionih sistema, Informacioni sistemi u poslovanju i Savremeno poslovanje. Svaki modul ima po tri nastavne jedinice. Nastavne jedinice prate korake od značaja implementacije informacionih sistema do upotrebe informacionih sistema u kompanijama.\nCilj kursa je da polaznici prepoznaju prednosti i mogućnosti informacionih tehnologija i usvoje načine njihove primene. Takođe, cilj je da se polaznici upoznaju sa osnovnim pojmovima koji su u vezi sa informacionim tehnologijama, u smislu hardvera i različitih tipova softvera, i razumeju neke od koncepata implementacije IT-ja, kao i značaj investiranja u IT i njegov sve brži razvoj i doprinos u modernom poslovnom okruženju. Informacione tehnologije i informacioni sistemi su od suštinske važnosti za IT menadžere i poslovne ljude. Kurs služi tome da upozna polaznike sa osnovnim pojmovima informacionih tehnologija u poslovanju. Poznavanje informacionih tehnologija možemo danas istaći kao jednu od glavnih veština.\nKurs Informacione tehnologije u poslovanju će vam odgovoriti na sledeća pitanja:\nKoje su osnovne komponente računarskog sistema?\nSavremeni računarski sistemi imaju šest osnovnih komponenti: centralnu procesorsku jedinicu (CPU, koju čine kontrolna i aritmetičko-logička jedinica), radnu memoriju, trajnu memoriju, ulazno-izlazne (input/output) jedinice i komunikacione uređaje. CPU je procesor ili mozak računara koji upravlja svim logičkim operacijama i instrukcijama na računarskom sistemu. Radna memorija privremeno čuva podatke i instrukcije programa za vreme obrade. Trajna memorija čuva podatke i programe za dalju upotrebu.\nUlazne jedinice (tastatura, miš, skener, mikrofon itd.) prihvataju podatke i instrukcije i konvertuju ih u format koji računar može da razume, dok izlazne jedinice (monitor, zvučnik, štampač, projektor itd.) predstavljaju podatke i informacije u obliku koji ljudi mogu da razumeju. Pored ovih, postoje i komunikacioni uređaji kao što su modemi, ruteri i prekidači (svičevi) kojima se računarski sistemi mogu međusobno umrežiti radi razmene podataka ili povezati na internet ili intranet mrežu.\nKako se definiše informacioni sistem i koji su njegovi sastavni delovi?\nInformacioni sistem (IS) prikuplja, snima, skladišti, obrađuje i prenosi informacije za specifične potrebe. Kompjuterizovani informacioni sistem (Computer-based Information System – CBIS) jeste informacioni sistem koji bar neke svoje postavljene zadatke obavlja uz upotrebu kompjuterske tehnologije.\nDanas je većina informacionih sistema kompjuterizovana iako se to još uvek ne odnosi na sve. Upravo stoga, termin informacioni sistem (IS) upotrebljava se kao termin za kompjuterizovani informacioni sistem (CBIS). Ključni sastavni delovi informacionih sistema su sledeći:\nhardver je uređaj poput procesora, monitora, tastature i štampača, ti uređaji zajedno prihvataju podatke i informacije, analiziraju ih i prikazuju;\nsoftver je program ili skup programa koji omogućavaju hardveru da obrađuje podatke;\nbaza podataka je skup srodnih datoteka ili tabela koje sadrže podatke;\nmreža je sistem žičnog i bežičnog povezivanja koji omogućava zasebnim kompjuterima da dele resurse.\nKoje forme elektronske trgovine postoje?\nB2B – poslovanje između dve organizacije putem interneta (pravna lica);\nB2C – poslovanje organizacije i potrošača (fizičko lice) putem interneta;\nB2E – forma poslovanja organizacije sa zaposlenima – primer intranet jednog preduzeća;\nB2G – poslovanje organizacija sa vladinim agencijama putem interneta;\nC2B – poslovanje potrošača sa organizacijom putem interneta;\nC2G – poslovanje potrošača sa vladinim agencijama putem interneta;\nC2C – poslovanje potrošača sa potrošačima putem interneta;\nG2C – poslovanje vladinih agencija sa potrošačima putem interneta;\nG2B – poslovanje vladinih agencija sa organizacijom putem interneta;\nG2G – poslovanje između vladinih agencija putem interneta;\nG2E – poslovanje vladinih agencija sa zaposlenima putem interneta\nB2B2C – kombinacija B2B i B2C poslovanja u kome jedna organizacija posluje sa drugom organizacijom da bi druga organizacija prodavala proizvod potrošačima;\nC2B2C – potrošač posluje sa organizacijom putem interneta, potom organizacija prodaje proizvode potrošačima kao posrednik (primer online prodaje polovnih telefona);\nP2P – internet protokol za deljenje različitih dokumenata (primer Torrent).\nModul 1 – Osnovni pojmovi informacionih tehnologija\nKomponente računarskog sistema\nSavremeni trendovi kod hardvera\nPrimena softvera u poslovanju\n3. Mreže i telekomunikacije\nOsnovni telekomunikacioni sistem\nKomunikacioni kanali i mediji\nTipovi mrežne obrade\nModul 2 – Informacioni sistemi u poslovanju\n1. Vrste informacionih sistema\nDelovi informacionih sistema\nTipovi informacionih sistema\n2. Informacioni sistemi i menadžment\nInformacioni sistemi funkcionalnih celina\n3. Investiranje u informacione tehnologije\nEvaluacija i odabir softvera\nKriterijumi za nabavku softverskih paketa\nModul 3 – Savremeno poslovanje\n1. Pojam e-poslovanja\n2. Bežične i mobilne tehnologije\nPosebne bežične tehnologije\n3. Bezbednost, privatnost i etičnost\nOsnovna etička pitanja upotrebe IT-ja\nGlavne pretnje zaštite informacija\nSoftverske pretnje bezbednosti i privatnosti


Zamenik guvernera Havolli učestvuje na godišnjoj konferenciji Banke Albanije | Banka Qendrore e Republikës së Kosovës\nZamenik guvernera Havolli učestvuje na godišnjoj konferenciji Banke Albanije\nZamenik guvernera Centralne banke Republike Kosovo, Sokol Havolli učestvuje na godišnjoj konferenciji koju su organizovali Banka Albanije i Londonska škola ekonomije i političkih nauka (London School of Economics and Political Science) na temu: Monetarna politika, ekonomska integracija i "Nova normalnost".\nZamenik guvernera Havolli je u svom govoru prisutnima predstavio aktuelne tokove u finansijskom sistemu na Kosovu uopšte, a posebno razvoj bankarskog sistema, koji karakteriše visoka održivost, povećano finansiranje ekonomije zemlje i poboljšanje uslova pristupa finansijama.\nZamenik guvernera Havolli je tom prilikom objasnio put koji je CBK sledio za izgradnju savremenog, stabilnog i kontinuirano povećanog finansijskog sistema kao i multidimenzionalna angažovanja za podršku daljeg i održivog razvoja ovog sektora i dalje povećanje svoje uloge u podršci razvoju i stabilnosti ekonomije zemlje.\nZamenik guvernera Havolli naglasio je potrebu za daljom saradnjom između centralnih banaka i međunarodnih regulatornih organa za finansije kao način zajedničkog unapređenja kapaciteta potrebnih za što efiksnije prevazilaženje izazova održavanja finansijske stabilnosti.\nOva godišnja konferencija organizovana je u četiri sesije.\nPrva sesija konferencije tretira ključne elemente za "novu normalnost" monetarne politike i centralnog bankarstva u razvijenim ekonomijama i proceniće njihove implikacije.\nFokus će takođe biti u malim ekonomijama u razvoju i angažovanim u integracionim procesima u političkoj sferi ECB-a.\nNa drugoj sesiji, diskusije će se fokusirati na iskustva i naučene lekcije iz nekih zemalja u razvoju o koherentnosti i komplementarnosti u novom pejzažu stabilnosti i neophodnosti saradnje nadzornih vlasti zemalja domaćina sa onima iz zemalja koje nisu članice EU-a.\nTreća sesija obrađuje efektivnost regulatornih intervencija u periodu posle krize i transformaciju uticaja fintech-a na finansijski sistem, ukupnu ekonomiju i finansijsku uključenost, kao i rešavanje pitanja kako se regulatorni i monetarni okviri mogu pripremiti za ovaj "Novi svet".\nDok će se četvrta sesija uglavnom fokusirati na glavne izazove za male ekonomije u ovoj "novoj normalnosti" i odgovorima koji mogu doći od centralnih banaka i vlasti.\nNa ovoj konferenciji, pored guvernera Banke Albanije, Gent Sejko i zamenika guvernera CBK-a Sokol Havolli, učestvuju i guverner Centralne banke Islanda, Már Gudmundsson, zamenik guvernera Narodne banke Hrvatske, Sandra Švaljek i guverner Centralne banke Bosne i Hercegovina, Senad Softić.\nTakođe, na konferenciji učestvuje značajan broj istaknutih ekonomista iz različitih međunarodnih akademskih i finansijskih instituta.


DERVENTA: Prikazan film “Nebo nad Bjelovarom”o heroju Milanu Tepiću – Glas Regije\nDERVENTA: Prikazan film “Nebo nad Bjelovarom”o heroju Milanu Tepiću\nDERVENTA – U Derventi je večeras prikazan dokumentarni film “Nebo nad Bjelovarom” autora Nedeljka Lajšića, posvećen narodnom heroju majoru Milanu Tepiću i vojniku Stojadinu Mirkoviću koji su poginuli u Bjelovaru u septembru 1991. godine.\nLajšić je istakao da je film “Nebo nad Bjelovarom” dug prema heroju Milanu Tepiću i da će svjedočiti o njegovom djelu.\nOn je dodao da je film rađen u produkciji porodica zarobljenih i nestalih grada Prijedora, te podsjetio da je prva projekcija bila u beogradskom Domu JNA, a potom na Vojnoj akademiji u Beogradu.\n– Djelo i veličinu majora Tepića pokazuju najbolje u filmu dvojica sagovornika, ljudi koji nisu pripadnici JNA i druge su nacionalnosti, ali sa poštovanjem govore o njegovom patriotizmu i o tome kako je časno branio svoju zemlju – rekao je Lajšić.\nPredsjednik Predsjedništva Boračke organizacije Derventa Čedo Vujičić rekao je da se film prikazuje povodom obilježavanja 14. februara – Dana boraca i Prvog srpskog ustanaka.\nMajor JNA Milan Tepić iz Komlenca u Kozarskoj Dubici poginuo je 29. septembra 1991. godine u bjelovarskoj kasarni na Bedeniku, nakon što je digao u vazduh vojno skladište i sebe, ne želeći da prepusti neprijatelju oružje kojim bi ubijao njegove vojnike.\n« DOBOJ: Mektić da povuče izjavu, a Savez za promjene da zastupa interese Srba\nPaprene kazne zavode red među vozačima »\n16. Januara 2019., 0:55


Kancelarija za evropske integracije Vlade Republike Srbije, koja koordinira i pripremu pravnih tekovina Evropske unije na srpskom jeziku, objavila je novo, peto izmenjeno i dopunjeno izdanje Priručnika za prevođenje pravnih akata Evropske unije.\nPriručnik se sastoji iz tri dela. U prvom delu objašnjene su vrste i osnovne karakteristike pravnih akata EU. Drugi deo Priručnika odnosi se na samo prevođenje i u njemu se nalaze opšta i posebna uputstva za prevođenje pravnih akata EU, dok se u trećem delu navode opšti pojmovi u vezi sa EU – spisak najvažnijih ugovora, nazivi država članica, nazivi zvaničnih jezika i valuta koje se koriste u EU.\nPravne tekovine EU predstavljaju korpus od 120.000 stranica pravnih akata EU, objavljenih u Službenom listu Evropske unije, a ta cifra pokazuje zašto se priprema pravnih tekovina EU na službenom jeziku države koja želi da pristupi EU pokazala kao najveći prevodilački poduhvat u većini država koje su bile u tom procesu.\nPriprema pravnih tekovina Evropske unije na službenom jeziku države kandidata neophodan je uslov za članstvo i veliki izazov, pred kojim se nalaze sve države koje se pripremaju za punopravno članstvo u EU. Prvipriručnik za prevođenje pravni akata priredila je Kancelarija Srbije i Crne Gore za pridruživanje EU 2004. godine. Drugo, izmenjeno i dopunjeno izdanje tog Priručnika, koje su pripremili Kancelarija za evropske integracije i Republički sekretarijat za zakonodavstvo, objavljeno je 2009. godine, a dodatne izmene usledile su 2012. odnosno 2015. godine.\nKao i ranije, i najnovija verzija Priručnika oslanja se na prethodna izdanja, a uzima u obzir i dosadašnje iskustvo u prevođenju, koje nikako nije malo, i sve nove ideje, kao i probleme, koji su se javljali tokom tog procesa. Takav Priručnik, zajedno sa terminološkim bazama i prevodilačkim memorijama, koje se svakodnevno uvećavaju, trebalo bi u priličnoj meri da olakša i ubrza budući proces prevođenja.\nIzvor: Vebsajt Kancelarija za evropske integracije, 17.05.2016.


Turska, za razliku od zapadnih zemalja, pokazuje visok stepen razumevanja za položaj svih naroda koji žive u BiH. Turski predsednik Erdogan pokušava da sve aktere krize u BiH dovede za pregovarački sto bez nametanja unapred spremljenih rešenja koji odgovaraju samo jednoj strani. Utoliko je susret Milorada Dodika i turskog predsednika važniji.\nSusret srpskog člana Predsedništva BiH Milorada Dodika i turskog predsednika Redžepa Tajipa Erdogana značajan je zbog predstavljanja prave slike o situaciji u BiH. Do sada je sliku o Srbima predstavljalo isključivo političko Sarajevo. Bilo je bitno da turski predsednik iz prve ruke sazna šta su namere Republike Srpske, komentariše profesor međunarodnih odnosa sa Univerziteta u Banjaluci Željko Budimir.Turska će doneti stabilnost u BiH pre nego ZapadPrema njegovim rečima, ciljevi Republike Srpske kreću se u okvirima Ustava BiH i Dejtonskog sporazuma i samo želi da se vrati na poziciju koju su joj ti dokumenti garantovali.Podsećamo, Milorad Dodik je nakon susreta sa Erdoganom izjavio da je u razgovoru sa njim konstatovano da mir nema alternativu i da bilo kakva pretnja ili upotreba sile ne može da reši nikakav problem.Dodik je rekao da obojica smatraju da je to najbolje za sve ljude, te da je predsednik Turske upoznat sa situacijom u BiH i da je sastanak u Ankari bio prilika da mu predoči tu situaciju i zamoli ga za razumevanje u pogledu političkih procesa.Za Milana Sitarskog iz mostarskog Instituta za društvena istraživanja, radi se o susretu ljudi koji spadaju među najrelevantnije aktere u rešavanju bosanskohercegovačke krize.Sada ostaje da se vidi kakvi će biti efekti tih susreta, pa i susreta između Dodika i Erdogana.Prema Budimirovim rečima, Turska je do sada u politici prema BiH pokazivala odmereniji pristup od zapadnih liberalnih demokratija, koji je uvažavao stavove i Srba i Hrvata, što na prvi pogled može da izgleda paradoksalno.Stoga je za Republiku Srpsku jako važno da Turska bude posrednik koji će domaćim akterima ostaviti prostora da sami dođu do rešenja krize, dodaje on.Turska je zainteresovana ne samo da BiH, već i da čitav region bude stabilan, kako bi mogla da bude prisutna u njemu i politički i ekonomski — to se vidi kroz infrastrukturne projekte — ona ne želi da BiH bude zemlja ophrvana krizom, a da tu krizu rešavaju neki drugi akteri, koji sa Turskom nisu u korektnim odnosima, navodi Budimir.Nema objektivnih pregovarača, ali to nije bitnoUzimajući u obzir posebne veze koje imaju Turska i Bošnjaci, Ankara ne može da bude objektivan posrednik, ali to nije toliko bitno, jer ni Hrvatska ni Srbija takođe ne mogu da budu objektivni posrednici, mišljenje je Milana Sitarskog.Tako postignuta baza za konsenzus postepeno bi se širila do rešenja svakog spornog pitanja ponaosob i postizanja opšteg konsenzusa, u kome niko ne bi postigao maksimalističke ciljeve, ali bi svim entitetima i svim konstitutivnim narodima bili zadovoljeni i zaštićeni elementarni interesi, dodaje Sitarski.Hoće li Izetbegović pristati na pregovarački formatPredlog hrvatskog predsednika Zorana Milanovića o posredovanju Turske, Srbije i Hrvatske u dijalogu o budućnosti BiH u političkom Sarajevu dočekan je na nož — lider SDA Bakir Izetbegović odbio ga je, smatrajući da o problemima u BiH dijalog treba da se vodi u Predsedništvu i Parlamentarnoj skupštini. Međutim, Izetbegović se prošle nedelje sastao sa Erdoganom i već je vidno reterirao u svojim stavovima, a neposredno pred Erdoganov susret sa Dodikom izjavio je da „Bosna treba da ima koristi od dobrih veza Turske sa Srbijom“.„Erdogan ima dobre odnose sa Vučićem i Dodikom. On je lider koji je veoma jak i uspostavlja dobre odnose. Moramo to da iskoristimo“, izjavio je on.Sitarski izražava nadu da Izetbegovićeve izjave svedoče o otupljenju preoštrih oštrica u bosanskohercegovačkih debata.Krugovi koji se plaše formalizacije pregovaračkog formata su snažni i zbog toga treba obratiti pažnju na intenzitet susreta, na njihov i, po mogućstvu, na rešavanje konkretnih pitanja. Time bi se, smatra Sitarski, situacija relaksirala.Da li će političko Sarajevo prihvatiti posredovanje Ankare je veliko pitanje, jer bošnjačkoj političkoj eliti najviše odgovara posredovanje zapadnih zemalja — SAD i EU, jer ta strana ispunjava sve bošnjačke želje, objašnjava Budimir.\nturska, redžep tajip erdogan, milorad dodik, republika srpska (rs), region – politika, region, bosna i hercegovina (bih)\n19:57 10.11.2021 (Osveženo: 16:04 16.11.2021)\n© RTRSErdogan i Dodik\nTurska, za razliku od zapadnih zemalja, pokazuje visok stepen razumevanja za položaj svih naroda koji žive u BiH. Turski predsednik Erdogan pokušava sve aktere krize u BiH da dovede za pregovarački sto, bez nametanja unapred spremljenih rešenja koji odgovaraju samo jednoj strani. Utoliko je susret Milorada Dodika i turskog predsednika važniji.\nSusret srpskog člana Predsedništva BiH Milorada Dodika i turskog predsednika Redžepa Tajipa Erdogana značajan je zbog predstavljanja prave slike o situaciji u BiH. Do sada je sliku o Srbima predstavljalo isključivo političko Sarajevo. Bilo je bitno da turski predsednik iz prve ruke sazna šta su namere Republike Srpske, komentariše profesor međunarodnih odnosa sa Univerziteta u Banjaluci Željko Budimir.\nTurska će doneti stabilnost u BiH pre nego Zapad\nPrema njegovim rečima, ciljevi Republike Srpske kreću se u okvirima Ustava BiH i Dejtonskog sporazuma i samo želi da se vrati na poziciju koju su joj ti dokumenti garantovali.\nPodsećamo, Milorad Dodik je nakon susreta sa Erdoganom izjavio da je u razgovoru sa njim konstatovano da mir nema alternativu i da bilo kakva pretnja ili upotreba sile ne može da reši nikakav problem.\n9 Novembar, 19:13\nDodik je rekao da obojica smatraju da je to najbolje za sve ljude, te da je predsednik Turske upoznat sa situacijom u BiH i da je sastanak u Ankari bio prilika da mu predoči tu situaciju i zamoli ga za razumevanje u pogledu političkih procesa.\nZa Milana Sitarskog iz mostarskog Instituta za društvena istraživanja, radi se o susretu ljudi koji spadaju među najrelevantnije aktere u rešavanju bosanskohercegovačke krize.\n„Zanimljivo je da se oba aktera susreću ne samo međusobno, već i sa drugim akterima — sve je to u pozadini inicijative hrvatskog predsednika (Zorana) Milanovića da se uspostavi nekakva formalna pregovaračka struktura, gde bi bili uključeni i Milanović, i Erdogan, i (srpski predsednik) Vučić. Sa druge strane, bili bi uključeni ključni akteri bosanskohercegovačkih naroda“, kaže Sitarski.\nSada ostaje da se vidi kakvi će biti efekti tih susreta, pa i susreta između Dodika i Erdogana.\nPrema Budimirovim rečima, Turska je do sada u politici prema BiH pokazivala odmereniji pristup od zapadnih liberalnih demokratija, koji je uvažavao stavove i Srba i Hrvata, što na prvi pogled može da izgleda paradoksalno.\n„Turska pokazuje viši stepen razumevanja za situaciju u BiH i mislim da je podrobnije prati. S druge strane, Turska u zadnje vreme ima negativno iskustvo sa Zapadom, tako da je zainteresovanost Turske da bude akter rešavanja krize u BiH samim tim i veća. Ono što Republika Srpska vidi kada je u pitanju predsednik Turske, jeste da on zaista pokušava da strane u BiH dovede za sto, da dijalogom pokušaju da dođu do rešenja. I ono što je za Republiku Srpsku posebno važno, to se pokušava bez nametanja rešenja“, objašnjava Budimir.\nStoga je za Republiku Srpsku jako važno da Turska bude posrednik koji će domaćim akterima ostaviti prostora da sami dođu do rešenja krize, dodaje on.\nTurska je zainteresovana ne samo da BiH, već i da čitav region bude stabilan, kako bi mogla da bude prisutna u njemu i politički i ekonomski — to se vidi kroz infrastrukturne projekte — ona ne želi da BiH bude zemlja ophrvana krizom, a da tu krizu rešavaju neki drugi akteri, koji sa Turskom nisu u korektnim odnosima, navodi Budimir.\nNema objektivnih pregovarača, ali to nije bitno\nUzimajući u obzir posebne veze koje imaju Turska i Bošnjaci, Ankara ne može da bude objektivan posrednik, ali to nije toliko bitno, jer ni Hrvatska ni Srbija takođe ne mogu da budu objektivni posrednici, mišljenje je Milana Sitarskog.\n„Nije ni poenta u tome da bilo ko glumi nekakvu apsolutnu objektivnost, nego da svoju subjektivnost što transparentnije artikuliše, da je uskladi sa subjektivnostima ostalih aktera, kako bi pokušali da nađu nekakva ostrvca konsenzusa. Ako ništa drugo, mogu postići konsenzus, na primer, oko činjenice da je BiH nedeljiva, kao i da njeni entiteti nisu podložni ukidanju. To bi bio način kako bi moglo da dođe do konsenzusa, a sve kulturne, istorijske, tradicijske veze, ako se artikulišu na pravilan, pre svega dijalogu usmeren način, mislim da bi mogao da se postigne efekat koji bi doveo do postizanja nekakve baze za konsenzus“, smatra Sitarski.\nTako postignuta baza za konsenzus postepeno bi se širila do rešenja svakog spornog pitanja ponaosob i postizanja opšteg konsenzusa, u kome niko ne bi postigao maksimalističke ciljeve, ali bi svim entitetima i svim konstitutivnim narodima bili zadovoljeni i zaštićeni elementarni interesi, dodaje Sitarski.\nHoće li Izetbegović pristati na pregovarački format\nPredlog hrvatskog predsednika Zorana Milanovića o posredovanju Turske, Srbije i Hrvatske u dijalogu o budućnosti BiH u političkom Sarajevu dočekan je na nož — lider SDA Bakir Izetbegović odbio ga je, smatrajući da o problemima u BiH dijalog treba da se vodi u Predsedništvu i Parlamentarnoj skupštini. Međutim, Izetbegović se prošle nedelje sastao sa Erdoganom i već je vidno reterirao u svojim stavovima, a neposredno pred Erdoganov susret sa Dodikom izjavio je da „Bosna treba da ima koristi od dobrih veza Turske sa Srbijom“.\n8 Novembar, 18:29\n„Erdogan ima dobre odnose sa Vučićem i Dodikom. On je lider koji je veoma jak i uspostavlja dobre odnose. Moramo to da iskoristimo“, izjavio je on.\nSitarski izražava nadu da Izetbegovićeve izjave svedoče o otupljenju preoštrih oštrica u bosanskohercegovačkih debata.\n„To ne mora nužno da znači da će se pregovarački format koji je predložio predsednik Milanović formalizovati, ali mislim da to nije ni presudno. Bitno je da se unutar šestorke (Turska, Srbija, Hrvatska i predstavnici tri konstitutivna naroda u BiH) sastanci održavaju što češće, što redovnije. Da sadržaj sastanaka bude što jasniji i da su što konstruktivniji“, kaže on.\nKrugovi koji se plaše formalizacije pregovaračkog formata su snažni i zbog toga treba obratiti pažnju na intenzitet susreta, na njihov i, po mogućstvu, na rešavanje konkretnih pitanja. Time bi se, smatra Sitarski, situacija relaksirala.\nDa li će političko Sarajevo prihvatiti posredovanje Ankare je veliko pitanje, jer bošnjačkoj političkoj eliti najviše odgovara posredovanje zapadnih zemalja — SAD i EU, jer ta strana ispunjava sve bošnjačke želje, objašnjava Budimir.\n„To je najveći politički problem BiH, to očekivanje treće strane koja će slomiti druge dve strane. To rešenja u BiH uvek čini komplikovanim, jer treća strana nameće rešenja — nikada ne dolazimo do rešenja koja su prihvatljiva za sve političke aktere u BiH“, zaključuje Budimir.\n28 Oktobar, 16:38


Vreme 1082 - Evropski centri nauke: Gde se nasukao kapetan Nemo -->\n"Omirisaćete, čuti, osetiti i videti kako svet funkcioniše", kaže se u promotivnim materijalima o naučnom centru NEMO u Holandiji, jednom od najmodernijih i najuzbudljivijih evropskih centara za promociju nauke. Ovaj neobični centar u obliku korita velikog zelenog broda nalazi se u Amsterdamu, smešten je istovremeno na vodi i kopnu, nedaleko od amsterdamske Centralne stanice i Pomorskog muzeja.\nProlaznik će na ovom mestu ugledati naizgled ukotvljen brod obložen bakarnim pločama, zelenim od patine, koji zbog staklenih otvora na "pramcu" odaje utisak da lebdi, negde između vode, kopna i vazduha. NEMO je neverovatan objekat na čiji se krov ljudi mogu popeti sa onom lakoćom sa kojom se izlazi na brodsku palubu – ovde se nalazi neka vrsta pjace ili gradskog trga, gde se unutrašnjost naučnog centra izliva napolje, u gradski prostor.\nOva poznata zgrada je podignuta kako bi udomila naučni centar koji je istovremeno i jedan od najstarijih holandskih muzeja čiji koreni sežu još u 1923, kad je u Amsterdamu osnovan muzej rada. Muzej se menjao sa vremenom, 1954. je postao NINT, holandski muzej rada i tehnologije, da bi se 1997. pretvorio u Novi metropolis (New Metropolis), od čijeg naziva je 2000. godine skovan njegov sadašnji, lako prepoznatljiv naziv NEMO, koji između ostalog asocira i na kapetana Nema, slavnog junaka Žila Verna, pomorca i pionira inovacije.\nCentar je danas smešten u namenski projektovanoj zgradi koja ga je proslavila širom sveta. Ovu fascinantnu građevinu projektovao je genijalni italijanski arhitekta Renco Pjano koji je, suočen sa brojnim izazovima gradnje u Amsterdamu i tunelom koji prolazi tačno na lokaciji centra, izabrao temu "nasukanog broda" i osmislio zgradu koja je zadovoljila sve građevinske kriterijume, a da istovremeno spaja moderno sa istorijskim citatima. No, poseban kvalitet je što ovaj objekat spolja oduševljava kao umetničko, arhitektonsko delo, a iznutra je ono što mora biti jedan naučni centar – velika kutija u kojoj sadržaj dominira nad enterijerom.\n"NEMO je sjajna simbioza arhitekture i namene Centra. Poželite da ga vidite zbog spoljašnjosti i same zgrade, a onda, kad dođete, budete oduševljeni onim unutra, sadržajem postavki", kaže arhitekta Jelena Ivanović-Vojvodić iz Centra za promociju nauke u Beogradu, koja aktivno učestvuje u realizaciji i pripremi izgradnje beogradskog naučnog centra u bloku 39 po pobedničkom projektu Volfanga Čepelera. "Ima puno sličnosti između NEMA i našeg budućeg centra", smatra Ivanović-Vojvodić, objašnjavajući da su u oba slučaja arhitekte objektu dale "još jednu dimenziju, neku vrstu dodatne vrednosti". Kako objašnjava u slučaju NEMA, arhitekta je stvorio gradski trg, odnosno pjacu, koja se nalazi iznad zgrade, dok će i beogradski centar imati sličan prostor ispod nje.\n"Potpuno inovativno, na isti način na koji je arhitekta prišao svom projektu, tako su zamišljena i programska rešenja", smatra Ivanović-Vojvodić, objašnjavajući da je u ovom centru usvojen koncept "učenja umesto obrazovanja", koji ovde smatraju neprekidivim procesom. Naime, NEMO je organizovan tako da se u unutrašnjosti, na svakom nivou za posetioca prepliće niz mogućnosti, tako da on sam može izabrati pravac kretanja, bilo da dolazi odozgo ili odozdo. Centar ima pet nivoa, plus paluba sa trgom, a na svakom su jasno izdvojene celine koje se obrađuju, kao što su DNK, lančana reakcija, električna kola, ekonomija ili ljudski mozak.\nNa svim ovim nivoima, NEMO svojim posetiocima nudi neverovatne, neprekidno osvežavane sadržaje koji su uvek u toku sa novim naučnim saznanjima. Većina postavki je interaktivna, tako da posetilac neprekidno učestvuje u eksperimentima. Mada su sadržaji namenjeni za sve uzraste, u NEMO centru se posebna pažnja poklanja školskoj populaciji, budući da je NEMO zamišljen kao slatki dodatak školskom obrazovanju u Holandiji. Za decu se ovde organizuju žurke kakvih nema u Amsterdamu, a jedan od specijaliteta je boravak i spavanje u centru tokom noći, što se posebno neguje kao neka vrsta nezaboravnih ekskurzija.\nPoput sličnih evropskih centara, NEMO je državna institucija i zapošljava posadu od oko četrdeset ljudi. On nudi stalne postavke, ali i specijalne izložbe, kao i pozorišne i filmske projekcije, radionice i posebne demonstracije. "Nakon što posetite NEMO, znaćete zašto su mostovi tako jaki, kako ćete izgledati nakon 30 godina, zašto ličite na svoje roditelje, kako da prečistite vodu, šta se događa kad se ljubite, kako rade munje, a kako sateliti", poručuju u NEMO centru, iz nasukanog broda u kome je nauka postala zabava. Ako prolazite kroz Amsterdam, ne propustite priliku da jedan dan "zaplovite" kroz njegova mora.


Beogradska tvrđava: Streličarski čas i besplatan ulaz u objekte – LookerWeekly.com magazin\nBeogradska tvrđava: Streličarski čas i besplatan ulaz u objekte\nU okviru manifestacije “Beogradska zima”, u sredu, 10. januara i četvrtak, 11. januara 2018. godine, JP „Beogradska tvrđava” i Udruženje za istorijsko streličarstvo održaće promociju i uputiti posetioce u osnove streličarstva, a zainteresovani posetioci moći će da se oprobaju u ovoj veštini.\nPromocija će biti organizovana na Gornjem gradu Beogradske tvrđave (kod Dizdareve kule – Opservatorije), oba dana od 10 do 14 časova.\nZbog ograničenog broja mesta, neophodna je prethodna prijava.\nTelefon za prijave: 011 26 20 685.\nIstim danima, 10. i 11. januara 2018. godine, ulaz u Kulu Nebojšu i Kazamate Vojnog muzeja biće besplatan. Posetioci će moći da pogledaju multimedijalnu izložbu u Kuli, kao i jedinstvenu izložbu srednjovekovnih sprava za mučenje u Kazamatima, od 10 do 17 časova.\nU susret Novoj godini sa ukusnim koktelom


26.02.2019. 19:43 > 20:03\n– U Beogradu je 2018. godine bilo oko 717.000 zaposlenih, a od toga je samo 114.000 zaposlenih imalo mesečne pretplatne karte. Ne voze se svi gradskim prevozom, ali naša procena je da između 200 i 300 hiljada ljudi ne plaća karte. Ukoliko bi samo 100.000 od pomenutog broja plaćalo, Grad bi mogao da nabavlja 180 novih autobusa godišnje. Zbog toga je danas objavljeno Mišljenje Ministarstva finansija, koje će onemogućiti dalju zloupotrebu poslodavaca da novac namenjen za mesečnu kartu bude isplaćivan kao deo plate, koji je oslobođen svih dažbina. Poslodavci su do sada zloupotrebljavali mogućnost koju im je zakon dozvoljavao, ali posle ovog Mišljenja Ministarstva finansija to više neće biti moguće – rekao je Vesić.\n– Pored toga GSP će obezbediti dodatnih 10 miliona evra za istu namenu i očekujemo da za taj novac kupimo između 210 i 230 novih autobusa, u zavisnosti od cene koju budemo dobili na tenderu. Rok za isporuku će biti 150 dana kako bi svi autobusi bili u operativnom stanju do 1. septembra. Na taj način poboljšaćemo stanje voznog parka GSP-a i povećati komfor i bezbednost svih građana koji koriste prevoz – zaključio je Vesić.